Dil qaydaları

5 | a |  | "Ay ata, eyni rəngli dörd şarın çıxmaq ehtimalı azdır ha!" cümləsində hansı sözlərə sual vermək olmur?

Yadda saxla | Köməkçi nitq hissələri

Köməkçi nitq hissələri bunlardır: qoşma, bağlayıcı, ədat, modal sözlər, nida.
Bu nitq hissələrinin yalnız qrammatik mənası olur. Onlar cümlədə müəyyən funksiyanı yerinə yetirir:
1. Qoşma sözlərə qoşularaq müəyyən məna çaları yaradır.
Biz evə kimi (məsafə) piyada getdik.
2. Bağlayıcı həm sözlər, həm də cümlələr arasında əlaqə yaradır.
Qardaşım və mən gəzintiyə çıxmaq istədik, amma yağış imkan vermədi.
3. Ədat sözlərin və ya cümlənin təsir gücünü artırır.
Təkcə sənə güvənirəm, axı sən mənim ən etibarlı dostumsan.
4. Modal sözlər danışanın ifadə etdiyi fikrə münasibətini bildirir.
Nəhayət, şad xəbər ölkəyə yayıldı və bu gün, şübhəsiz, xalqın tarixinə yazılacaq.
5. Nidanın funksiyası hiss-həyəcan ifadə etməkdir.
Ay oğul, böyük hünər göstərdin, əhsən!

| b |  | Köməkçi nitq hissələrini müəyyən edin. Onların cümlədəki funksiyasını şərh edin.
1. Əli və Sənan dostdurlar. 2. Bəh-bəh, gözəl havadır! 3. Bəlkə, bu gün biz də görüşək? 4. Yağış səhərə qədər kəsmədi. 5. Ən çətin tapşırığı yerinə yetirdim. | Qlossari Funksiya - vəzifə, rol, fəaliyyət dairəsi.

| c |  | Dördündən biri fərqlidir:
1. a. məktəb 2. a. ancaq 3. a. həyət | b. lakin b. qələm b. ki | c. oğlan c. otaq c. fikir | d. əsgər d. arzu d. parça

| ç |  | Nöqtələrin yerinə uyğun köməkçi nitq hissəsi yazmaqla cümlələri tamamlayın. Həmin sözlərin cümlədəki vəzifəsini izah edin. 1. ... böyük sərvət sağlamlıqdır. 2. Üç gündən ... kitab sərgisi başa çatdı. 3. Bakıdan ... rayonlardan xeyli qonaq var idi. 4. Havalar çox soyuq keçirdi,... ağaclar çiçəkləmirdi. 5. Dərsdən ... tədbir müzakirə olundu. 6. ... hamı razılığa gəldi.