3-cü fəsil | Oxu (qeyri-bədii mətn)

| İdmançı xarakteri

1 | a |  | Sevdiyiniz və daim izlədiyiniz idmançı varmı? Onun həyatı, xarakteri haqqında nə bilirsiniz?

| b |  | Yarışlara qatılmağı sevirsinizmi? Məğlub olanda nə edirsiniz?
İDMANDA UDUZANDA NƏ EDƏK? Əvvəla, onu bilmək vacibdir ki, hər kəs nədəsə uduzur və idmanda hansısa yarışı uduzmaq normaldır. Mənim idman karyeramda uduzduğum yarışlar çox olub. Məktəbdə oxuyanda heç də həmişə qalib gəlmirdim. Amma iştirak etməyi sevirdim və həmişə növbəti yarışda daha yaxşı nəticə göstərmək üçün var gücümlə çalışırdım. İlk böyük yarışıma 12 yaşımda çıxdım və ikinci oldum. Mən dilxor olmuşdum. Dilxor olmaq da |
normaldır; bu o deməkdir ki, sən, həqiqətən, əlindən gələni etmək istəyirsən. Deməli, bunun üçün potensialın var. Yadda saxla, qalib gəlməməyimiz heç də həmişə uğursuzluq deyil. Qarşına hədəflər qoymaq daha vacibdir. Yarışdan və ya məşqdən əvvəl mən məşqçimlə oturub məqsədlərimi yazıram. Nə qədər qaçmaq istədiyimi və ya | Söz boğçası • karyera • potensial • hədəf
necə yarışacağımı dəqiqləşdirirəm. Yarışda neçənci yer tutmağımın heç bir fərqi yoxdur. Məşqçimlə birlikdə qoyduğum məqsədə çatmışamsa, bu artıq böyük nailiyyətdir. Əgər diqqətini hədəflərinə yönəltsən, getdikcə nəticəni yaxşılaşdıracaqsan. Bir məsələni də bilməlisən. Qələbə bir göz qırpımında qazanılmır. Sən çox çalışmalısan, məşq zamanı xüsusilə xoşlamadığın hərəkətləri daha çox təkrar etməlisən. Məsələn, mən qaçanda çoxlu dövrələr etməliyəm. Bu, bəzən çox darıxdırıcı olur. Amma bilirəm ki, bunlar mənim daha sürətli qaçmağım üçün vacibdir. Əsl məğlubiyyət məşqlərdə və yarışlarda bacardığından az əmək sərf etməkdir, çünki bu zaman özünü aldatmış olursan. Bunu da unutma: idmandan zövq almağa çalış, çünki zövq almadığın işdə qalib ola bilməzsən! Kelli Holms (Cemma Elvin Hansın "Balacalardan böyüksuallar" kitabından)