Oxu (bədii mətn)

- Doğrudan?.. Amma kaş məruzəni mən hazırlayaydım, çıxışı isə başqası edəydi.

- Niyə belə düşünürsən?

- Nə bilim, ata... Özümlə bacara bilmirəm.

Ata otaqdan çıxdı, çox keçmədən əlində ala-bəzək torba geri qayıtdı.

- Gəl səninlə bir oyun oynayaq, qızım, - dedi. - Bu torbanın içində səkkiz dənə kiçik şar var: dördü qırmızı, dördü mavi. Torbaya baxmadan əlini salıb dörd şar çıxar. Əgər dördü də qırmızı olsa, sabah dərs başlayan kimi müəllimdən sənə söz verməsini xahiş edərsən.

Oyunun şərti Aygünə maraqlı gəldi, gülərək dedi:

- Ay ata, eyni rəngli dörd şarın çıxmaq ehtimalı çox azdır ha!

- Razıyam, amma hər şey mümkündür.

Aygün çəkinə-çəkinə əlini torbaya salıb bir şar çıxardı. Şar qırmızı rəngdə idi. Sonra daha iki şar çıxardı və təəccübdən gözləri böyüdü: onlar da qırmızı rəngdə idi.

- Ola bilməz! - Aygün həyəcanla dilləndi. -Torbada beş şar qalır. İndi gəl bunların içindən qırmızını tap çıxar...

Aygün inamsız halda bir daha cəhd etdi və yenə də qırmızı şar çıxardı. O, yerindəcə donub qalmışdı. Birdən sifəti dəyişdi. Şübhə dolu nəzərlərlə bir atasına, bir torbaya baxdı. Atası gülümsünüb dedi: - Birdən elə bilərsən, səni aldatmışam?! O, əlini torbaya salıb qurdalandı və oradan dörd mavi şar çıxardı: - Gördün? Həmin gecə səhərə qədər Aygünün otağından səs gəlirdi. Atasının da gözünə yuxu getmirdi. Bilirdi ki, qızı güzgü qarşısında sabahkı məruzəyə hazırlaşır. Səhər tezdən Aygün evdən çıxanda atası soruşdu: - Sözümüz sözdür? - Əlbəttə. - Aygün, sinifdə güvəndiyin dostun kimdir? - Leyli! - Məruzə edəndə çalış onun üzünə bax. ...Axşam Zərifə müəllim Aygünün anasına zəng etdi: - Bu gün Aygün hamını təəccübləndirdi. Gözəl məruzə etdi. Siz onun jest və mimikalarını görəydiniz!.. Hələ auditoriya ilə qurduğu göz təmasını demirəm... Sanki beynəlxalq konfransda çıxış edirdi. Çox sevindim. Nəhayət ki, Aygün natamamlıq kompleksinə qalib gəldi... | Söz boğçası • müdhiş • xof • müşkül • ehtimal • auditoriya • konfrans Qlossari Natamamlıq kompleksi - fikir və hərəkətlərində yanlışlığa yol verəcəyini düşünən insanın keçirdiyi utancaqlıq və özündən narazılıq hissi.