Oxuyub-qavrama • Danışma

| Düşün və cavab ver

3 | a |  | Mətnə istinad etməklə Enninin xarakteri haqqında danışın. cəsur, qətiyyətli, tədbirli, ağıllı,fərasətli • Baş qəhrəmanın xarakterini mətnin ideyası ilə əlaqələndirin.

| b |  | Mətndən müvafiq epizodları nəql etməklə baş qəhrəmanın keçirdiyi hisslər haqqında danışın.

| c |  | Sizcə, Enninin qələbəyə gedən yolunu belə enişli-yoxuşlu təsvir etməkdə müəllifin məqsədi nədir? Mətndən aşağıdakı fikirlərə uyğun epizodları nəql edin. Bu epizodlar sizdə hansı hissləri yaratdı? • Bəxti üzünə gülmüşdü. • Əli hər yerdən üzülmüşdü.

| ç |  | Mətnin son cümləsini bir daha oxuyun. Bunu deyib Albert Rider otağın küncündəki seyfə tərəf yönəldi. • Sizcə, müəllif nə üçün mətni məhz bu cümlə ilə bitirir? • Cümlədəki hansı söz növbəti epizodu təxmin etməyə kömək edir?

| d |  | Sizcə, "Bir mərcin tarixçəsi" bədii, yoxsa qeyri-bədii mətndir? Aşağıdakı məlumatları oxuyun və fikrinizi əsaslandırın.

Bədii mətn 1. Müəllifin əsas məqsədi obrazın daxili aləmini açmaq, oxucunu müəyyən mənəvi dəyərlər haqqında düşündürməkdir. 2. Hadisələrin və obrazların təsvirində müəllif, əsasən, öz təxəyyülünə əsaslanır. 3. Mətndə dialoqlara, obrazın düşüncələrinə geniş yer verilir. 4. Mətn, adətən, rəssamın çəkdiyi illüstrasiyalarla müşayiət olunur. |  | Qeyri-bədii mətn 1. Müəllifin əsas məqsədi oxucuya həqiqətəuyğun, dəqiq məlumat vermək, müəyyən məsələyə aydınlıq gətirməkdir. 2. Məzmunu real faktlar, tarixi hadisələr, mühakimələr üzərində qurulur. 3. Mətndə hadisələrin dəqiq tarixi, yeri, real şəxslərin adları göstərilir. 4. Mətn, adətən, tarixi sənədlərin şəkilləri və fotolarla müşayiət olunur.

| Diqqət et Tarixi həqiqət və bədii təxəyyül Bəzi bədii mətnlərin mövzusu real tarixi hadisələr, həyatda yaşamış şəxslərin taleyi üzərində qurulur. Bununla belə, həmin əsərlərdə müəllifin məqsədi tarixi həqiqəti göstərmək deyil. Müəllif həmin mövzudan istifadə edərək öz düşüncələrini oxucusuna çatdırır, onu hadisələrdən və insanların həyatından nəticə çıxarmağa dəvət edir.