| Zərf

4 | a |  | Fərqləndirilmiş sözlərin qrammatik mənasını müəyyənləşdirin. • Bu sözlər hansı suala cavab verir? • Hansı nitq hissəsi ilə bağlıdır? 1. Gecəyarısı güclü yağış başladı. 2. Bu hadisədən sonra çox dəyişmişdi. 3. Qonaqlar ev yiyəsi ilə salamlaşıb içəri keçdilər. 4. Babam gənclik illərini həsrətlə xatırlayırdı.

Yadda saxla | Zərfin məna növləri

Zərf cümlədə, əsasən, feilə aid olan, onu müxtəlif cəhətdən izah edən nitq hissəsidir.
Zərfin mənaca dörd növü vardır:
1. Tərzi-hərəkət zərfi hərəkətin necə icra olunduğunu bildirir, necə? nə cür?
suallarından birinə cavab verir. Məsələn: cəld qaçmaq, həvəslə danışmaq.
2. Zaman zərfi hərəkətin icra olunduğu vaxtı bildirir, nə vaxt? nə zaman?
suallarından birinə cavab verir. Məsələn: gec gəlmək, gec-tez öyrənmək.
3. Yer zərfi hərəkətin icra olunduğu yeri bildirir, haraya? harada? haradan?
suallarından birinə cavab verir. Məsələn: içəri keçmək, geri dönmək.
4. Kəmiyyət zərfi hərəkətin kəmiyyətini bildirir, nə qədər? sualına cavab verir.
Məsələn: xeyli çalışmaq, az-maz anlamaq.

| b |  | Cümlələrdə zərfləri seçin, aid olduğu feillə birlikdə yazın, növünü müəyyən edin. 1. Qrup üzvləri birlikdə divar qəzeti hazırladılar. 2. Uşaqlar günorta çayın kənarına endilər. 3. O, dediyi sözləri çoxdan unutmuşdu. 4. İrəlidə onları bir neçə adam gözləyirdi. 5. Bu il məhsuldarlıq birə-beş artmışdı.

| c |  | Müvafiq zərflər əlavə edərək cümlələri genişləndirin. 1. Müəllim mövzunu izah etdi, (tərzi-hərəkət zərfi) 2. Məktəbimizdə esse yazı müsabiqəsi keçiriləcək, (zaman zərfi) 3. Teymur kirşə ilə sürüşürdü, (yer zərfi) 4. Dinləyicilər şairin çıxışını alqışladılar, (kəmiyyət zərfi)