"Artıq idmanlıq deyiləm" Şəhanənin görmə problemi artır, gözlük də kömək etmirdi. Üstəlik, yarışlardan birində çiynindən ağır zədə aldı. Həkimlər onu əməliyyat etdilər. Bundan sonra valideynləri, müəllimi, hətta Şəhanə özü belə, tərəddüd etməyə başladı. Düşündü ki, bir tərəfdən gözləri, digər tərəfdən aldığı zədələr ona idmanda uğur qazanmağa imkan verməyəcək. Bu fikir ona rahatlıq vermirdi: "Mən artıq idmanlıq deyiləm" |

Olimpiyadan Paralimpiyaya Şəhanənin məşqçisi ona paralimpiya cüdosuna keçməyi təklif edir. Şəhanə əvvəlcə razılaşmır, ancaq çox düşündükdən sonra paralimpiyanı seçir. Şəhanə üçün çətin dövr başlayır, o hətta depressiyaya düşür. Amma sonra yenə məşqlərə başlayır. Şəhanənin inadkarlığını görən məşqçi inanır ki, belə möhkəm iradə ilə sona qədər getmək olar. Qısa müddət məşq etməsinə baxmayaraq, Şəhanə dünya çempionatında ikinci yeri tutur. Daha sonra müxtəlif yarışlara qatılır və bütün rəqiblərini məğlub edir. Sonuncu və ən mühüm qələbəsinə isə 2021-ci ildə "Tokio - 2020" Yay Paralimpiya oyunlarında nail olur. Şəhanənin qələbəyə inamı qızıl medal alması ilə nəticələnir. | Söz boğçası • hüquqşünas • israrlı • depressiya • dəf etmək

"Onlar mənə inanırdılar..."

Gözlərində zəiflik aşkar olunandan sonra idmana davam edən Şəhanəyə "Gözləri zəifdir, bacarmayacaq" deyənlər çox olub. Şəhanə bu fikirlərlə necə mübarizə aparması haqqında bunları deyir: "Bilirdim ki, məndə bu problem var. Davam etməli idim və edirdim. Ancaq ətrafdan gözümün zəifliyini əsas gətirib bacarmayacağımla bağlı çox söz eşidirdim. Valideynlərimdə, müəllimimlə danışırdım, deyirdilər ki, fikir vermə, elələri çox olacaq. Onlar mənə inanırdılar, dəstək olurdular. Bu da məndə qələbəyə inam yaradırdı. İnsanın özü iradəli, güclü olmalıdır. Amma valideynlərimin, müəllimimin dəstəyi olmasa, çətinlikləri dəf edə bilməzdim. Ona görə deyirəm ki, bu nailiyyət tək mənim yox, həm də ailəmin, müəllimimindir. Nailiyyətlərim artdıqca "bacarar" deyənlər də təbrik etdi, "bacarmaz" deyənlər də".

Aygün Asimqızının müsahibəsi əsasında