| Feil

5 | a |  | Cümlələrdəki feilləri seçin, hansı zamana və şəxsə aid olduğunu müəyyən edin. Nümunə Rəqibimizi yaxşı tanıyırıq, (indiki zaman, I şəxsin cəmi) 1. Keçən il burada nərgiz əkmişəm. 2. Siz divar qəzeti hazırladınız? 3. Neçə gündür ki, bu xəbəri gözləyirik. 4. Dost dar gündə tanınar. 5. Birincilər ön sırada əyləşəcəklər. 6. Əminəm ki, müzakirəyə ciddi hazırlaşacaqsan.

Yadda saxla | Feilin zamana qörə dəyişməsi

Hərəkətin hansı zamanda baş verdiyini bildirmək üçün feilə müxtəlif şəkilçilər artırılır.

Hərəkət indiki zamanda baş verirsə, -ır4 şəkilçisindən istifadə olunur: qaçır, durur, gəlir, görür.

Keçmiş zamanı bildirmək üçün -dı4, -mış4, -ıb4 şəkilçilərindən istifadə olunur: gəldi, gəlib, gəlmişdir.

Gələcək zamanın şəkilçiləri ikivariantlı şəkilçilərdir: -acaq2, -ar2: baxacaq, görəcək, baxar, görər.

Saitlə bitən sözlə saitlə başlayan şəkilçi arasında y samiti işlənir: istəyir, oxuyacaq, deyib. Buna bitişdirici samit deyilir.

Yadda saxla | Feilin şəxsə qörə dəyişməsi

Hərəkətin hansı şəxs tərəfindən icra olunduğunu bildirmək üçün feillərə şəxs şəkilçiləri artırılır. Şəxs şəkilçiləri sözə zaman şəkilçilərindən sonra qoşulur: yazıram, oxuduv, gedəcəksən, gələrsiniz, vurdular, deyəcəyik, tapşırdıq və s.

| b |  | Cümlələrdə feillərin zamanını və hansı şəxsə aid olduğunu müəyyən edin. 1. Sabah yeni kitabları rəflərə düzərəm, (gələcək zaman, I şəxsin təki) 2. Mən dərslərimi çoxdan hazırlamışam. 3. Çox vacib məsələ haqqında danışacağıq. 4. Uşaqlar məktəbin həyətində ağac əkirlər.

| c |  | Feilləri zamana və şəxsə görə dəyişib cümlədə işlədin. danışmaq indiki zaman, II şəxsin cəmi sevinmək keçmiş zaman, I şəxsin təki düşünmək gələcək zaman, III şəxsin cəmi qorumaq indiki zaman, I şəxsin cəmi axtarmaq keçmiş zaman, II şəxsin təki