| Təsriflənməyən feillər. Məsdər

4 | a |  | Cümlələrdə fərqləndirilmiş hansı feil şəxsə görə dəyişmir? Mən oxuyub anladım. Sən oxuyub anladın. Biz oxuyub anladıq. Siz oxuyub anladınız.

Yadda saxla | Təsriflənməyən feillərin qrammatik xüsusiyyətləri

Şəxsə görə dəyişən feillər təsriflənən (dəyişən) feillər adlanır. Lakin elə feillər də var ki, şəxsə görə dəyişmir. Şəxsə görə dəyişməyən feillərə təsriflənməyən feillər deyilir. Bu cür feillər başqa nitq hissələrinin də qrammatik xüsusiyyətlərinə malik olur. Məsələn:
Öyrənmək (nə?) heç vaxt gec deyil.
Yetişmiş (hansı?) meyvələri dərdim.
Gedəndə (nə vaxt?) dostu ilə qarşılaşdı.
Təsriflənməyən feillər çox zaman söz birləşmələri yaradır:

| b |  | Nöqtələrin yerinə təsriflənməyən feillər artırın. Həmin sözlər hansı suala cavab verir? qayıdanda, məsləhətləşmək, qalib gələn, gedən 1. Yaylağa ... yol sıx meşəlikdən keçirdi. 2. Biz evə ... yağış yağırdı. 3. Bir vacib məsələ barədə sizinlə ... istəyirəm. 4. ...komandaya mükafat veriləcək.

Yadda saxla | Məsdər

Məsdər hərəkətin adını bildirir. Məsələn: yazmaq, bilmək. Lüğətlərdə feillər məsdər formasında verilir. Məsdər həm feilin, həm də ismin xüsusiyyətlərini daşıyır:
• Hərəkət bildirir: baxmaq, gülmək
• Təsdiq və inkarda olur: bilmək - bilməmək
• Hallanır: oxumağa, oxumağı
• Mənsubiyyətə görə dəyişir: oxumağım, oxumağın

• III şəxs xəbərlik şəkilçisi (-dır4) qəbul edir: Məqsədim yaxşı oxumaqdır.

• Qoşmalarla işlənə bilir: oxumaq üçün

| c |  | Feilləri məsdər formasında yazın. fərəhləndi, gözləyəcək, yaranmışdır, bağlayaram, toplamışıq, inanırsınız, yazarsan