| İZAHLI SÖZLÜK

İxtisarlar: is.- isim; sif.- sifət; z.- zərf; f.- feil; fr. - frazeoloji birləşmə

adaş is. - adları eyni olan adamlar. □ Vüqarla adaş olduğumuza görə sinifdə bizi soyadımızla çağırırdılar. aerodrom is. - təyyarə və helikopterlərin havaya qalxması, enməsi və durması üçün meydança. □ Nəhayət, aerodrom və uçuş zolaqları göründü. akvalanq is. - su altında nəfəsalma qurğusu. □ Sualtı tədqiqatlar üçün müasir akvalanqlar alındı. arx is. - mənbəyini bulaqdan, kanal və ya çaydan götürən kiçik su axını. □ Arxın üstündən tullanıb tarlaya tərəf getdim. auditoriya is. - 1. dərs otağı; 2. hər hansı çıxışın, təqdimatın ünvanlandığı dinləyicilər. □ Auditoriyada narazılıq səsləri eşidildi. bədəvi is. - səhrada yaşayan köçəri ərəb. □ Bədəvilər, əsasən, dəvəçiliklə məşğul olurlar. bəylərbəyi is.- keçmişdə türk dövlətlərində inzibati ərazi vahidini idarə edən şəxs. brend is. - hər hansı şirkətin məhsullarını digərlərindən fərqləndirmək üçün istifadə olunan işarə, simvol, loqotip. □ Bu brend artıq bütün dünyada tanınır. cığır açmaq fr. - yenilik etmək, yeni istiqamətin əsasını qoymaq. çevriliş is. - bir şeyin inkişafında kəskin dönüş, köklü dəyişiklik. □ Bu ixtira elmdə çevriliş etdi. çəng is. - əl, pəncə. □ Qartal şığıyıb dovşanı çənginə aldı. çip is. - elektron hesablama sistemləri yaratmaq üçün istifadə olunan mikrosxem. □ Çipi bir cihazdan çıxarıb digərində istifadə etmək mümkündür. çömçəquyruq is. - suda-quruda yaşayan bəzi heyvanların quyruqlu sürfəsi. □ Qurbağanın kürüsü bir müddətdən sonra böyüyüb çömçəquyruğa çevrilir. dəf etmək f. - maneəni aradan qaldırmaq. □ Əsgərlərimiz düşmən hücumunu dəf etdilər. dəm vurmaq fr. - ağızdolusu danışmaq, bəhs etmək. düym is. - ingilis ölçü sistemində uzunluq vahidi. □ Bir düym 2,54 sm-ə bərabərdir. ehtimal is. - hər hansı hadisənin baş verə bilməsi. □ Ən kiçik ehtimal belə, insanda ümid yaradır. əcdad is. - ata-babalar, ulu babalar. □ Əcdadlarımız bu abidələri bizə miras qoymuşlar. ərizə is. - istək, xahiş ifadə edən məktub, yazılı müraciət. □ Müdirin adına ərizə yaz. |  | frank is. - Fransada pul vahidi. □ Bu şəkli Parisdə 500 franka almışam. funt is. - İngiltərədə təqribən 450 qrama bərabər qədim kütlə vahidi. □ Balığın çəkisi 100funt olardı. hədəf is. - məqsəd, məram. hüquqşünas is. - dövlət qanunlarını yaxşı bilən və bu sahədə fəaliyyət göstərən mütəxəssis. □ Şirkətə hüquqşünas dəvət edildi. xadim is. - hər hansı sahədə böyük xidmətləri olan şəxs. □ Tədbirdə incəsənət xadimləri də iştirak etdilər. xaqan is. -qədim türk hökmdarlarına verilən ad, titul. □ Qədim türklərdə qanun xaqandan ucasayılırdı. xof is. - qorxu, vahimə. □ Ürəyimdəki xof evdən çıxmağa imkan vermirdi. icarə is. - hər hansı əmlakın müvəqqəti istifadəyə verilməsi, ya alınması. □ Mağazanın icarə haqqı yüksəkidi. ideal is. - bir şeyin ən mükəmməl nümunəsi. □ Musiqidə onun idealı Rəşid Behbudov idi. israrlı sif. - dediyindən dönməyən, təkid edən. □ O öz fikrində israrlı idi. kadr is. - hər hansı təşkilatın ixtisaslı əməkdaşı. karyera is. - müəyyən fəaliyyət sahəsində irəliləmə. □ O, karyerası ərzində xeyli uğurlara imza atdı. kitabə is. - daş üzərində oyulmuş yazı. □ Qədim türk abidələri arasında kitabələr də çoxdur. konfrans is. - müəyyən məsələləri müzakirə etmək üçün keçirilən yığıncaq, toplantı. □ Konfransa müxtəlif ölkələrdən nümayəndələr gəlmişdilər. konstruktor is. - müəyyən mexanizmin layihəsini hazırlayan mütəxəssis. □ O, aviasiya şirkətində təyyarə konstruktoru işləyir. körfəz is. - böyük su hövzəsinin (okean, dəniz) quruya daxil olmuş kiçik hissəsi. □ Meksika körfəzi ən iri körfəzlərdən biridir. qəlbi sif. - yüksək, hündür, uca. qürub is. - günbatan vaxt. □ Kəndə çatanda günəş qüruba enirdi. labirint is. - yol və keçidləri dolaşıq olan yer. □ Bu labirintdən çıxmaq çox çətin olacaq. loqo is. - hər hansı şirkətin adını əks etdirən qrafik görüntü. □ Bu təşkilatın loqosu çox yadda qalandır. maarif is. - əhali arasında savad, bilik, mədəniyyət yaymaq üçün həyata keçirilən tədbirlər sistemi. □ Maarifə ayrılan xərclər ildən-ilə artırdı.