Dil qaydaları

Yadda saxla | Sifətin yazılışı

Azaltma və çoxaltma dərəcəsində olan sifətlər bitişik, ayrı və ya defislə yazılır.
Bəzi sifətlərin çoxaltma dərəcəsi m, p, r, s samitlərinin köməyi ilə düzəlir. Belə sifətlər bitişik yazılır:
qupquru, masmavi, tərtəmiz, yamyaşıl, ağappaq
Kəm, təhər sözlərinin və düm hissəciyinin iştirakı ilə yaranan sifətlər bitişik yazılır:
dümağ, kəmşirin, acıtəhər
Açıq, ala, tünd sözləri ilə düzələn sifətlər defislə yazılır:
açıq-sarı, tünd-qöy, ala-yarımçıq
Tərkibində ən, daha, çox, lap, zil sözləri olan sifətlər ayrı yazılır:
ən ucuz, daha qözəl, çox ağıllı, lap yaxşı, zil qara

ə |  | Sifətləri cümlələrdə uyğun dərəcələrdə işlədib yazın. qısa —► çoxaltma dərəcəsi turş —► çoxaltma dərəcəsi qara —► azaltma dərəcəsi quru —► azaltma dərəcəsi

f |  | Uyğun samitlərdən istifadə etməklə sifətləri çoxaltma dərəcəsində işlədin. duru, təmiz, doğru, balaca, qırmızı, düz, sağlam

g |  | Azaltma və çoxaltma dərəcəsində verilmiş sifətlərin düzgün yazılışını müəyyən edin. 1. Açıq qırmızı lenti zilqara saçlarına xüsusi yaraşıq verirdi. 2. Üst-üstə yığılmış qəzetlərin sarı təhər rəngi var idi. 3. Aşpaz ala çiy əti yenidən sobaya qoydu. 4. Ağ-appaq süfrə düm qırmızı naxışlarla bəzənmişdi.

Açıq, tünd sözləri rəng bildirməyən sözlərə qoşularaq mürəkkəb sifətlər yarada bilər. Belə sözlər dərəcə əlaməti bildirmir və bitişik yazılır:
açıqfikirli, açıqqəlbli, açıqürəkli, tündxasiyyət və s.
Ala sözü "böyük" mənasında isimlərə qoşulduqda yaranan mürəkkəb sözlər bitişik yazılır:
alagöz, alaqapı

ğ |  | Aşağıdakı suallarla bağlı müzakirə keçirin və fikirlərinizi əsaslandırın. • Açıq-aşkar və açıq-yaşıl sözlərinin qrammatik mənaları arasında hansı fərq var? • Zir-zibil və tərtəmiz sözlərinin qrammatik mənaları arasında hansı fərq var? • Kəmşirin, kəm-kəsir və kəmsavad sözlərinin qrammatik mənaları arasında hansı fərq var?