2-ci fəsil |

| Səyahətnamə

1 | a |  | Məlumat vərəqini nəzərdən keçirin və Övliya Çələbi haqqında rabitəli mətn qurub danışın.

Övliya Çələbi tədqiqatçı-səyyah, tarixçi, yazıçı Doğum yeri: Türkiyə, İstanbul Vəfat yeri: Misir Təhsili: mədrəsə, saray məktəbi (Quran, xəttatlıq, musiqi, idman, xarici dillər) Səyahət etdiyi yerlər: Avropa, Qafqaz, Misir və s. Yaradıcılığı: 10 cildlik "Səyahətnamə" əsəri |  |

| b |  | Qədim Misir haqqında nə bilirsiniz? Fironlar, mumiyalar, Misir piramidaları haqqında bildiklərinizi danışın. Misirə səyahət

Atam mənə tarixə aid çoxlu kitab hədiyyə etmişdi. O kitabları oxuduqca gəzib-dolaşmaq istəyim artdı. Atam deyirdi ki,səyahət etmək üçün müxtəlif dilləri bilmək zəruridir. Qısa müddətdə dil öyrənməyə başladım. Səyahətə çıxmaq üçün tələsirdim. Dünyanı gəzmək istəyim gündən-günə artırdı.

Bir karvanın Misirə gedəcəyini eşitmişdim. Tez karvanbaşını tapıb onlarla getmək istədiyimi bildirdim.

- Çətin bir yola çıxırıq, tab gətirməzsən, - deyə karvanbaşı etiraz etdi.

- Nə olursa olsun, piramidaları görməliyəm.

Çox dil tökdükdən sonra karvanbaşını razı saldım...