Dil qaydaları

ç |  | Fərqləndirilmiş sözlərə sual verin. Hansı cümlədə bu sözlər feil kimi işlənmişdir? 1. Kuryerin gətirdiyi bağlama müdirə çatmalı idi. 2. Qızım, pəncərələri bağlama. 3. Bu çəkmə çox bahalıdır. 4. Çalış xətləri əyri çəkmə.

Yadda saxla | Feilin inkar formasi

Hərəkətin icra olunmadığını bildirmək üçün feillərə -ma2 şəkilçisi artırılır:

aldım / almadım; bildim / bilmədim

Feil -ır4, -ar2 şəkilçiləri ilə işlənəndə -ma2 şəkilçisinin saiti düşür:

bilir / bilmir; bilərəm / bilmərəm

d |  | Feilləri müxtəlif zamanlarda inkar formasında işlədin. görüşmək, çıxmaq, yoxlamaq, hazırlamaq • indiki zaman, 1-ci şəxsin təki • gələcək zaman, 2-ci şəxsin cəmi • gələcək zaman, 3-cü şəxsin təki • keçmiş zaman, 2-ci şəxsin cəmi

e |  | "Danışmayacağıq" feili haqqında fikirlərdən hansı yanlışdır? a. I şəxsin cəmindədir. b. Təsdiq formasındadır. c. Gələcək zamanda işlənmişdir. d. Tərkibində bitişdirici samit var.

ə |  | Feillərin kökünü müəyyən edin. Hansı nitq hissəsindən yarandığını qeyd edin. duzla(maq), çoxal(maq), bozar(maq), uzaqlaş(maq)

f |  | Uyğunluğu müəyyən edərək mürəkkəb feillər yaradın. Onları orfoqrafik normalara uyğun yazın.
dəyib atılıb keçib ölçüb | biçmək getmək dolaşmaq düşmək

g |  | Verilmiş sözlərə "olmaq", "etmək" sözlərindən uyğun gələnini artırmaqla mürəkkəb feillər düzəldin. xahiş, nail, and-aman, cəhd, mane, muğayat, mübahisə, göz-qulaq