Oxuyub-qavrama • Söz ehtiyatı

Onlar yerə yaxınlaşırdılar. Ben çox həyəcan keçirirdi. Bilirdi ki, təyyarəni endirmək onu sürməkdən qat-qat çətin bir işdir. - Devi, aerodromu gözdən itirmə. Mühərriki söndür!.. Dəstəyi qabağa ver!.. İndi sola doğru endir!.. Afərin!.. Hər şey qaydasındadır. Sən bacaracaqsan, Devi! Devi öz-özünə: "Bacarmalıyam!"-dedi. Təyyarənin enməsinə bir dəqiqə qalırdı. - Altı düym, - deyə Ben qışqırdı. Ağrıdan və gərginlikdən onun sanki dili şişmişdi, |

gözlərindən yaş axırdı. Onları yerdən sonuncu düym ayırırdı. Ben: "Vaxtdır!" - deyə qışqırmaq istəyirdi, lakin Devini çaşdırmaqdan qorxaraq səsini çıxara bilmirdi. Son ölüm-dirim anında o, təyyarənin burnunun azca qalxdığını hiss etdi. Həyəcandan az qala Benin nəfəsi kəsiləcəkdi. Nəhayət, təyyarənin təkərləri yerə toxundu. Bu, sonuncu düym idi. Küləyin təsirindən təyyarə yerdə dövrə vurub dayandı. Ətrafa dərin sükut çökdü...
Ceyms Oldric

| Söz ehtiyatı

| b |  | Kontekstdən çıxış edərək "Söz boğçası"ndakı sözlərin mənalarını təxmin edin. Bu sözləri aid olduğu ümumi məna ilə uyğunlaşdırın.
1 düym 2 körfəz 3 mərcan 4 rif 5 akvalanq 6 aerodrom | a dəniz heyvanı b qurğu, aparat c təpə ç ölçü vahidi d meydança e su hövzəsi
• Lüğətdən istifadə edərək sözlərin mənalarını dəqiqləşdirin.

| Düşün və cavab ver

2 | a |  | Hansı fikirlər mətndə öz təsdiqini tapır? Seçiminizi nümunələrlə əsaslandırın. a. Devi ilk dəfə idi ki, atası ilə Köpəkbalığı körfəzinə gedirdi. b. Ben təcrübəli təyyarəçi idi. c. Ben xilas olacaqlarına əmin idi. ç. Devi uşaq olsa da, bir çox çətinliklərin öhdəsindən gəlməyi bacardı. d. Əsərin müəllifi kiçik təyyarələrin idarə olunması ilə bağlı müəyyən bilgilərə malikdir.