MƏŞHUR ÇEMPİONLARDAN SİTATLAR

c |  | Aşağıda məşhur çempionlar haqqında qısa məlumatlar və onların idman haqqında söylədiyi fikirlər təqdim olunur. Mətnləri oxuyun. Ən çox xoşunuza gələn üç sitatı seçin və seçiminizi əsaslandırın.
Pele 1940-cı ildə Braziliyanın kiçik bir şəhərində kasıb ailədə doğulub. Əsl adı Edson du Nasimentudur. 18 yaşında dünyanın ən yaxşı gənc futbolçusu titulunu qazanıb. Onun iştirakı ilə Braziliya komandası 3 dəfə dünya çempionatlarının qalibi olub. Beynəlxalq Olimpiya Komitəsi, eləcə də bir çox nüfuzlu təşkilatlar Peleni XX əsrin ən yaxşı idmançısı elan edib. |
Məhəmməd Əli
| Əsl adı Kassius Kleydir. 1942-ci ildə ABŞ-də rəssam ailəsində anadan olub. 12 yaşından boksla məşğul olmağa başlayıb. İlk böyük qələbəsi 1960-cı ildə Olimpiya oyunlarında olub. 4 il sonra Kassius ağır çəkidə dünya çempionu titulunu qazanıb və həmin il İslamı qəbul edərək Məhəmməd Əli adlanmağa başlayıb. Dünya idman tarixində dərin iz qoymuş Məhəmməd Əli həm də görkəmli İctimai xadim, məharətli natiq olub, Amerikada irqi ayrıseçkiliyə qarşı mübarizə aparıb.