2-ci fəsil |

1 | a |  | Azərbaycanın görkəmli tarixi şəxsiyyətləri olmuş Uzun Həsən və Sara xatun haqqında nə bilirsiniz?

SARA XATUN
I hissə Gün qüruba əyilmişdi. Kirs dağının üstünə toplaşan qara buludlar bir-biri ilə vuruşan əjdahalara oxşayırdı. Uzun Həsən təpədə, çadırının yanında dayanıb bu "döyüşə" baxırdı. O qədər dərin fikrə getmişdi ki, anası Sara xatunun gəlib onun yanında dayanmasını hiss etmədi.

- Sabah yaxşıca yağış yağacaq, oğlum.

Uzun Həsən dönüb boy-buxunlu, yerişindən, duruşundan hökm yağan anasına baxdı.

- Xeyir ola, ana?

- Xeyirdi, ağrın ürəyimə.

Uzun Həsən başını döndərib yenə də buludlara baxdı. Təpədən aşağıda ordugahın çadırları cərgə ilə düzülmüşdü. Amma bu ordugah ona çox kiçik görünürdü. Arazın o biri tayında dayanmış Teymurləngin nəvəsi Əbu Səidin qoşunundan çox az idi. Meydan müharibəsinə girsə, uduzardı. - Ana, doğrudan, sabah yağış yağacaq? - Deyəsən, yağacaq. Görmədin, gün batanda buludlar necə qaralmışdı? Neçə vaxt idi ki, Qarabağa yağış düşmürdü. Düzənlərin otu qurumuşdu, heyvanlar, atlar |

otlamağa bir şey tapmırdı. Anası yağışı yad etməklə oğlunun ürəyinə çökən qara fikirləri

dağıtmaq, ona yaz yağışı kimi sərinlik gətirmək istəyirdi. - Nə oldu, elçilər qayıtdı? - Qayıtdı. - Nə deyib? - Deyib ki, tanımıram Uzun Həsəni. Düşmənəm onunla. - Mən özüm gedəcəyəm danışığa. Sənin göndərdiyin adamlara inanmıram. - Nə danışırsan, ana, mən boyda oğulun anası düşmənlə danışığa getsin? - Sultan Əbu Səid mənim sözümü yerə salmaz. Yerə salsa da, vaxt qazanarıq. | Söz boğçası • qürub • ordugah • iqamətgah • yüyən • müşayiət • zireh • zənən

Ananın təklifi oğlunun ağlına batdı. Vaxt qazanmaq hər şeydən irəli idi. Odur ki razılaşdı.