| Özünə inan

1-ci fəsil |  | 1 | a |  | Aşağıdakı sualları cavablandırın və cavablarınızı müzakirə edin. 1. Təqdimat etməkdən xoşunuz gəlir, yoxsa təqdimatı dinləməkdən? a. Təqdimat etməkdən xoşum gəlir. b. Təqdimatı dinləməkdən xoşum gəlir. 2. Təqdimat zamanı dinləyənlərlə göz təması qurursunuzmu? a. Bəli, dinləyənlərin gözünə baxarkən həvəslənirəm. b. Xeyr, dinləyənlərin gözünə baxmaqdan çəkinirəm. 3. Dinləyənlər sizə qulaq asmayanda nə edirsiniz? a. Onların diqqətini özümə cəlb etməyə çalışıram. b. Həvəsdən düşürəm. 4. Çıxışdan əvvəl və təqdimat zamanı hansı hissləri keçirirsiniz? a. Diqqət mərkəzində olduğuma görə qürur hissi keçirirəm. b. Həyəcanlanıram, çünki səhv danışmaqdan qorxuram. |

Ala-bəzək torba
Məğlubiyyətin əsas səbəbi ümidsizlik və qorxudur.
Uill Rocers

Aygün çalışqan qız idi, amma həmişə içində bir qorxu var idi. İstənilən işə başlayanda ağlına gələn ilk fikir bu olurdu: "Alınmayacaq. Mən bacaran iş deyil". Evdə də belə idi, həyətdə də, məktəbdə də. Qrup işləri, kollektiv müzakirələr zamanı növbə ona çatanda ağzına su alıb dururdu. Ondan söz qoparmaq müşkül məsələ idi. Çünki daim beynində bir fikir dolaşırdı: "Birdən səhv deyərəm, mənə gülərlər". Artıq beşinci sinifdə oxuyurdu, amma bu müdhiş xof onu tərk etmirdi.

Bir gün axşam dərslərini hazırlayırdı. Müəllim yaşadıqları şəhərdəki tarixi abidələr haqqında məruzə hazırlamağı tapşırmışdı. Aygün internetdən tapdığı məlumatları dəftərində qeyd edə-edə düşünürdü: "Nə faydası?! Məndən məruzəçi olar? Dilim topuq vuracaq. Uşaqlar gülüşəcəklər". Birdən arxadan kimsə əlini onun çiyninə qoydu. -Deyəsən,məruzə hazırlayırsan,-deyə ata dəftərdəki qeydlərə baxdı. - Maraqlıdır... Yəqin ki, hamının xoşuna gələcək... |