menecer is. - şirkətdə hər hansı fəaliyyəti idarə edən şəxs. □ Şirkətə satış üzrə yeni menecer gəlib. məxluq is. - canlı varlıq; insan, heyvan. □ Uşaqlar səhrada çox qəribə məxluqla rastlaşdılar. mərcan is. - dənizin dibində qayalara yapışaraq yaşayan dəniz heyvanı. □ Mərcanlar Yer kürəsinin ən qədim heyvanlarıdır. məsxərəyə qoymaq fr. - gülüş hədəfinə çevirmək, dolamaq, ələ salmaq. məzun is. - hər hansı məktəbi bitirmiş tələbə, şagird. □ Bu gün məktəbimizin məzunları ilə görüş olacaq. minik is. - nəqliyyat vasitəsi. □ Atam minik tapmaq üçün yola çıxdı. model is. - 1. istehsal üçün nəzərdə tutulmuş məhsulun nümunəsi. □ Avtomobil modeli. 2. moda göstərən adam. □ Bu qız son illərin ən məşhur modelidir. müdhiş sif. - dəhşətli, vahiməli, qorxunc. □ O müdhiş gecəni hər gün xatırlayıram. müqavilə is. - öhdəliklərin əks olunduğu razılaşma. □ Bu müqavilə bizim üçün əlverişli şərtlərlə bağlanıb. mülkiyyət is. - bir adama məxsus olan əmlak, torpaq. □ Mülkiyyət toxunulmazlığı əsas hüquqlardan biridir. müşayiət is. - yanınca getmə, ötürmə. □ Qonaqlar müdirin müşayiəti ilə o biri otağa keçdilər. müşkül sif. - çətin başa gələn, ağır. □ Çox müşkül məsələ ilə qarşılaşdıq. nadan sif. -avam, cahil, biliksiz, geridə qalmış. □ Bir dəstə nadan adam planlarımıza mane olurdu. nizamnamə is. - müəssisənin fəaliyyətini nizamlayan qaydalar toplusu. □ Şirkətin nizamnaməsinə görə, menecer təsisçi tərəfindən təyin oluna bilər. nüsxə is. - kitabın, yazılı vərəqin surətlərindən biri. □ Müqavilənin bizdə qalan nüsxəsi itmişdi. pioner is. - hər hansı işin başlanğıcını qoymuş şəxs. □ Ada Lavleysi proqramlaşdırmanın pioneri saymaq olar. poeziya is. - şeir əsərlərinin məcmusu. □ Azərbaycan poeziyası çox zəngindir. potensial is. - hələ reallaşmamış, istifadə olunmamış güc, qüvvə, ağıl. □ Onun potensialı hələ tam açılmayıb. prinsip is. - hər hansı fəaliyyətdə tətbiq olunan hüquqi, yaxud mənəvi norma. reklam is. - şirkət və ya şəxsi məşhurlaşdırmaq üçün həyata keçirilən tədbirlər. □ Bu məhsulun reklam kampaniyası 3 ay sürəcək. |  | revolver is. - tapançanın bir növü. □ Revolver 1828-ci ildə Amerikada Sem Kolt tərəfindən düzəldilib. rif is. - dənizin dayaz sahələrində sualtı və ya üzə çıxmış təpələr. □ Riflər gəmiçiliyə maneə törədir. rişxənd is. - lağa qoyma, istehza, kinayə. ruhani is.- din xadimi. seminariya is. - ibtidai məktəb müəllimləri hazırlayan xüsusi orta təhsil müəssisəsi. □ O, seminariyanı bitirib dərs demək üçün doğma kəndinə qayıtdı. seyf is. - sənəd, pul və s. saxlamaq üçün metal şkaf. □ Şirkətin sənədləri yanmayan seyfdə saxlanılırdı. sığorta is. - bədbəxt hadisə nəticəsində zərər görmüş şəxsə ödənilən vəsait. □ Əmlakımız sığorta olundu. simpatiya is. - bir insana qarşı rəğbət, meyil, cazibə. □ Onun hərəkətləri simpatiya doğururdu. status is. - hüquqla müəyyən edilmiş hal. □ O, diplomat statusunda ölkəyə gəlib. şəhadətnamə is. - bir şeyi təsdiq edən sənəd. □ Doğum haqqında şəhadətnamə. təbliğat is. - bir ideyanı insanlar arasında yayma, təbliğ etmə. təqdirdə - ... halda, əgər... (müəyyən sözlərə qoşularaq şərt bildirir) tənəkə is.- nazik dəmir təbəqəsi. təşəbbüs is. - bir işə başlama. □ Biz dostumun təşəbbüsünə qoşulduq. təzim etmək f. - baş əymək. tuluq is. - içində maye saxlamaq üçün istifadə edilən qoyun və ya keçi dərisi. □ Keçmişdə nefti tuluqlarla daşıyırmışlar. türbə is. - qəbir üzərində tikilən abidə; məqbərə, mavzoley. □ Möminə xatun türbəsi məşhur memarlıq abidəsidir. verst is. - 1,06 kilometrə bərabər qədim rus uzunluq ölçüsü. yüyən is. - atın başına keçirilən ip, qayış. □ Koroğlu Qıratın yüyənini çəkdi. zənən is. - qadın, arvad. zəruri sif. - ən vacib, çox lazımlı. ziyalı is. - yüksək mənəvi dəyərlərə malik mədəni, savadlı adam. □ Kəndimizin tanınmış ziyalıları ilə görüş keçirilirdi. zona is. - müəyyən ərazi, sahə. □ Yolun o tərəfinə keçməyin, ora minalanmış zonadır.