| Səyahət

1-ci fəsil |  | 1 | a |  | Sizcə, insanlar hansı məqsədlərlə səyahət edirlər? Oxuduğunuz mətnləri xatırlayın və bu haqda danışın. • Kəşf etmək arzusu; • Macəra həvəsi; • Nə isə sübut etmək istəyi; • Yeni yerlər və insanlar görmək istəyi. |

Balaca Qara Balıq

Biri var idi, biri yox idi, bir Balaca Qara Balıq var idi. O, anası ilə birlikdə kiçik bir arxda yaşayırdı. Ana və bala səhərdən axşama qədər birlikdə üzür və geri qayıdırdılar.

Son zamanlar Qara Balıq fikrə dalır, az danışırdı. Bir gün o, anasına dedi:

- Anacan, mən artıq eyni yerdə yaşamaqdan, eyni yerləri görməkdən bezmişəm. Çoxdandır ki, fikirləşirəm, görəsən, arx harada qurtarır? Bilmək istəyirəm, başqa yerlərdə nə var, nə yox? Belə qərara gəlmişəm ki, özüm gedib arxın qurtaracağını tapım.

- Arxın nə əvvəli var, nə axırı. Elə gördüyün nə varsa, odur.

- Məncə, belə deyil, anacan. Hər şeyin bir əvvəli, axırı var. Məsələn, gecə gün batandan sonra başlayır, səhərə yaxın sona çatır.

Ana ilə balanın söhbətinə qonşuluqda yaşayan balıqlar da qoşuldu:

- Buraların nəyi pisdir?! Getmə, sonra peşman olarsan...

Nə qədər dil töksələr də, Balaca Qara Balığı fikrindən daşındıra bilmədilər. Onun qərarı qəti idi. Balaca Qara Balıq vidalaşıb yola düzəldi.

***

Balaca Balıq bir xeyli üzüb gölməçəyə düşdü. Suda minlərlə çömçəquyruq gəzişirdi. Onlar Balaca Balığı görən kimi onu məsxərəyə qoydular:

- Bunun görkəminə bax! Sən nə məxluqsan?!

- Mənim adım Balaca Balıqdır. Bəs siz?..

- Bizə "çömçəquyruq" deyərlər. Səhərdən axşamacan dünyanı gəzirik, amma özümüzdən, ata-anamızdan, böcəklərdən başqa heç kəsi görmürük.

| - Siz ki gölməçədən qırağa çıxmamısınız, dünyanı dolanmaqdan necə dəm vura bilərsiniz? - Məgər gölməçədən başqa da dünya var? - Bəs necə? Özünüz fikirləşin, yaşadığınız su haradan axır? Sudan kənarda nələr var?