Üç gündən sonra mərc kəsənlər arasında yazılı müqavilə bağlandı:

Müqavilənin sonuncu bəndi Ennini çox məyus etdi. Axı dünya səyahəti böyük xərc tələb edirdi. Gənc qadının isə heç yaxşı velosiped almağa belə pulu çatmırdı. Lakin qarşı tərəf müqavilənin bu bəndini dəyişmək fikrində deyildi:

- İstəmirsinizsə, razılaşmaya bilərsiniz. Biz məcbur etmirik...

Bir başqası, bəlkə də, ruhdan düşərdi. Amma Enni belələrindən deyildi. Müqaviləni imzalayıb bir nüsxəsini cibinə qoydu, digərini isə Albert Riderə uzatdı:

- On min dolları hazırlayın. On beş aydan sonra görüşərik.

***

İlk növbədə pul tapmaq lazım idi. Enni şirkətlərə üz tutdu. Onları inandırmağa çalışdı ki, səyahət boyu keçdiyi bütün ölkələrdə şirkətin reklamını təşkil edəcək. Amma bu cılız bədənli xanıma inanmırdılar, istehza İlə gülümsəyib uğurlu səyahət arzu edirdilər. Nəhayət, mineral su istehsal edən "Londonderri" şirkəti reklam kampaniyası qarşılığında 100 dollar Ödəməyə razılıq verdi. Müqavilənin şərtlərinə görə, Enni bu şirkətin loqosunu velosipedin üzərinə yapışdırdı və öz soyadını brendin adına dəyişdi. Həmin gündən Enni Koen "Enni Londonderri" adlandı.

Qazandığı məbləğ ilkin yol xərclərinə bəs edirdi. Beləliklə, bir yay səhəri Enni uşaqlarının üzündən öpüb velosipedinə mindi və Çikaqoya üz tutdu. Özü ilə bir dəst dəyişək geyim və hər ehtimala qarşı revolver götürmüşdü.

| Enni gündə 13-15 km yol qət edirdi. Bu minvalla o, Çikaqoya üç aya çatdı. Çox yorğun idi, 9 kq arıqlamışdı. Aydın idi ki, bu sürətlə səyahəti vaxtında bitirmək mümkün olmayacaq. O, ucuz Çikaqo hotellərinin birində dincəlməyə qərar verdi. Otağında oturub vəziyyətinin nə qədər acınacaqlı olduğunu düşünürdü: "Bəlkə, geri qayıdım? Yox! Heç vax?!" Velosipedi dəyişmək lazım idi. Bu velosipedin təkərləri tez-tez boşalır, zənciri yerindən çıxırdı. Bundan başqa, əynindəki qadın geyimi lap bezdirmişdi: köynəyinin hündür yaxalığı boynunu yara eləmişdi, uzun ətəyinin aşağısı zəncirə dolaşmaqdan cırıq-cırıq olmuşdu. "Aman Allah! Bu qədər pulu haradan tapacağam?!" - Enni əlləri ilə başını tutub gözlərini yumdu. Birdən qapı döyüldü. İçəri yaraşıqlı bir gənc daxil oldu: