4. Hərəkət və sümük-əzələ sistemi

Sümük və əzələ sisteminə sümüklər, sümük birləşmələri və əzələlər aiddir. Skelet və əzələlər hərəkət funksiyasını yerinə yetirir. Onlar olmasa, nəinki qaça, tullana, heç ayaq üstə də dura bilmərik. Skeleti təşkil edən sümüklər həm də daxili orqanları qoruyur. İdmanla məşğul olan insanlarda əzələlərin həcmi artır, onlar daha elastik və möhkəm olur. Hətta yeni əzələ hüceyrələri də yaranır. Bütün bunların nəticəsində insan daha cəld və çevik hərəkət edir. |

Əzələ sistemi inkişaf etdiyinə görə idmanla məşğul olanlar daha gözəl atletik bədən quruluşuna malik olurlar.

f |  | İnsan orqanizminin fəaliyyətində sümük və əzələ sisteminin hansı rolu var? Fiziki tərbiyə sümük və əzələlərə necə təsir göstərir?

5. İdman və xarakter

Fiziki tərbiyə və idman insanı güclü və çevik edir. Bu isə şəxsin özünəinamını artırır. Fiziki cəhətdən aktiv adamlar daha həyatsevər olurlar. İdmanla müntəzəm məşğul olanlar daim öz qarşılarına yeni məqsədlər qoyurlar: daha sürətli qaçmaq, daha hündür maneəni aşmaq, daha ağır çəki qaldırmaq və s. Bu isə insanda məqsədyönlülük, özünə qalib gəlmək bacarığı yaradır. İdman yarışlarında birinci olmaq həvəsi onlarda kollektivçilik, liderlik keyfiyyətləri formalaşdırır. Fiziki sağlamlıq əqli və mənəvi keyfiyyətlərin inkişafına yol açır. |

İnsan gümrah olanda yeni bilik və bacarıqları daha tez mənimsəyir. Belə insan daha zəhmətkeş, səbirli, dözümlü, mübariz olur.

Beləliklə, idman insanda güclü xarakterin formalaşmasına kömək edir. Bu isə onun cəmiyyətdə mövqeyinə təsir edir.

g |  | Aşağıda sadalanan keyfiyyətlərin formalaşmasında fiziki tərbiyə və idmanın rolunu öz sözlərinizlə izah edin. • səbir və dözüm • zəhmətkeşlik və mübarizlik • kollektivçilik və liderlik • atletik xarici görünüş • özgüvənlik və məqsədyönlülük