Ümumiləşdirici tapşırıqlar
1-4-cü tapşırıqlar aşağıdakı mətnlə bağlıdır.

72 GÜNƏ DÜNYA SƏYAHƏTİ XIX əsrin sonlarında İngiltərə qəzetlərinin birində qadınlarla kişilərin müqayisəsinə həsr olunmuş məqalə çıxır. Müəllif sübut etməyə çalışırdı ki, qadınların ictimai həyatda heç bir rolu yoxdur, onlar yalnız ev işləri ilə məşğul ola bilərlər. Bu məqaləni oxuyan 16 yaşlı Elizabet Ceyn qəzetin redaktoruna sərt məktub yazır. Redaktor qızın cəsarətli məktubundan o qədər təsirlənir ki, ona iş təklif edir. Beləliklə, gənc qız Nelli Blay təxəllüsü ilə məqalələr yazmağa başlayır. |

Jurnalistika sahəsində Nellinin öz dəst-xəti var idi. O, dəqiq informasiya hazırlamaq üçün özünü təhlükəyə atmaqdan çəkinmirdi. Belə ki, haqqında yazmaq istədiyi hadisənin iştirakçısına çevrilirdi. Məsələn, bir xəstəxana haqqında məqalə yazmaq üçün Nelli özünü xəstəliyə vurub bir neçə gün həmin xəstəxanada qalmışdı. Beləcə, orada xəstələrin pis şəraitini üzə çıxaran kəskin yazı ilə qəzetdə çıxış etmişdi. Nelli Blayın həryazısı cəmiyyətdə sensasiya doğururdu. Hamı onu "Ledi Sensasiya" adlandırırdı.

Jül Vernin "Səksən gün dünya ətrafında" əsərindən ilham alan Nelli 1889-cu il oktyabrın 14-də dünya səyahətinə çıxdı. Məqsədi dünya rekordunu yeniləmək və qadınların bacarığına dair stereotip düşüncələri dəyişmək idi. Nelli Blay məqsədinə çatdı. Səyahətini 72 gün 6 saata başa vurdu. Hətta səyahəti dövründə Jül Vernlə görüşüb müsahibə almağa da vaxt tapmışdı.

Bu hadisə haqqında Jül Vern Nellinin əməkdaşlıq etdiyi qəzetin redaktoruna teleqram göndərmişdi: "Nelli Blayın uğuruna şübhəm yox idi. O, əzmkarlığını göstərdi. Afərin!".

Nelli bu səyahəti haqqında "72 günə dünya səyahəti" adlı kitab da yazmışdır.

1 |  | Uyğunluğu müəyyən edin.

1 sensasiya 2 stereotip 3 təxəllüs | a Yazıçı və ya jurnalistin müəllif imzası kimi istifadə etdiyi uydurma ad. b Qeyri-adi, gözlənilməz, böyük təsir oyadan hadisə. c Şüurlarda kök salmış təsəvvürlər, davranış qaydaları.

2 |  | Mətndə haqqında danışılan jurnalistin əsl adı nə idi? a Nelli Blay b. Ledi Sensasiya c. Elizabet Ceyn d. Jül Vern

3 |  | Mətnə əsasən cümlələri tamamlayın. • Nelli qəzetin redaktoruna sərt məktub yazdı, çünki.... • Qəzet redaktoru Nelliyə iş təklifi etdi, çünki.... • Hamı Nellini "Ledi Sensasiya" adlandırırdı, çünki....