Oxu (bədii mətn)

Hava çox isti idi. Qumqumamdakı su da azalmışdı, amma biz hələ yolun başındaydıq. Karvanbaşıdan soruşdum:

- Su bitərsə, nə edəcəyəm?

- Getdiyimiz yolda bir quyu olacaq. Amma ora axşama çatarıq. Qənaətlə işlətməyə çalış. Sənə heç kim su verməz. Çöl qanunudur bu!

Yolumuza davam etdik. Qarşıdan bir qara bulud sürətlə bizə yaxınlaşırdı. Həyəcanlandım:

- Bu nədir? - Qum fırtınası, - deyə karvanbaşı gülümsədi. - İndi nə edəcəyik? - Gizlənəcəyik. - Nə?! Harada? Səhrada gizlənmək üçün yermi var? - Dəvələrdən düşün, - deyə karvanbaşı qışqırdı. | Söz boğçası • zəruri • labirint • minik • bədəvi • simmetrik tuluq

Dəvələri quma yatırdıq, üz-gözümüzü sarıyıb onların yanında uzandıq. Çox keçmədi ki, külək başladı. Getdikcə şiddətlənən səhra küləyi qumu göyə sovurur, hər tərəfi tozdumana bürüyürdü. Nəfəs almaq olmurdu. Qum dənələri heyvanlara dəyib onları ürküdürdü.

Bir neçə saatdan sonra külək yavaş-yavaş sakitləşdi. Biz üstümüzə yığılmış qum təpəciyinin arasından silkələnib ayağa qalxdıq. Dəvələrin bir neçəsi ürküb qaçmışdı. Altı nəfərə üç miniyimiz var idi.

Bir xeyli yol getdik. Birdən təpələrin arxasında gizlənmiş bədəvilər bizə hücum etdilər. Onlar pulumuzu, dəvələrimizi, silahlarımızı əlimizdən aldılar. Çətin vəziyyətə düşmüşdük: dəvəsiz, silahsız səhrada nə edəcəkdik?

Bir xeyli piyada gedəndən sonra karvanbaşının nişan verdiyi quyuya çatdıq. Doyunca su içdik. Yaxınlıqdakı xurma ağaclarının altında bir dəvəçi əyləşmişdi. Dəvə kirayələmək istəyirdik, amma pulumuz yox idi. Mən ona yaxınlaşıb yanında oturdum. Bir xeyli söhbət etdik, tanış olduq. Misirə səfər etdiyimizi biləndə həyəcanlandı. Məni daxmasına apardı. Köhnə əşyalarının içindən bir xəritə çıxardı: - Bu bir xəzinə xəritəsidir. Böyük piramidanın xəritəsi. Piramidanın içi |

labirint formasındadır. Otaqların qapısında tələ qurulub. Tələdən canını qurtara bilsən, digər otağa keçirsən. Xəzinə ən sonuncu otaqdadır.