| Frazeoloji birləşmələr

4 | a |  | Cümlələrdə altından xətt çəkilmiş ifadələrin mənasını izah edin. 1. Sultan Əbu Səid mənim sözümü yerə salmaz. 2. Ananın təklifi oğlunun ağlına batdı.

Yadda saxla |

Bəzi söz birləşmələrinin tərkibindəki sözlər öz həqiqi mənasından uzaqlaşır və bütövlükdə bir leksik məna bildirir. Belə söz birləşmələri frazeoloji birləşmə adlanır. Məsələn:

Söz asmaq | Söz birləşməsi paltar asmaq | Frazeoloji birləşmə qulaq asmaq (dinləmək)

Frazeoloji birləşmələrin əksəriyyəti hərəkət bildirir. Lakin ad, əlamət, tərz ifadə edən frazeoloji birləşmələr də var. Onların çoxunu bir sözlə əvəz etmək olur.

Məsələn: | ürəyinə xal düşmək - şübhələnmək bir göz qırpımında - tez, cəld aydan arı, sudan duru - tərtəmiz

| b |  | Hər sırada verilmiş frazeoloji birləşməni müəyyən edin.
1. a. özündən çıxmaq 2. a. quyudan su çəkmək 3. a. qonaq gəlmək 4. a. qatardan düşmək | b. evdən çıxmaq b. tərəzidə çəkmək b. özünə gəlmək b. ağacdan düşmək | c. qutudan çıxmaq c. fikir çəkmək c. bağa gəlmək c. ürəyi düşmək

| c |  | Frazeoloji birləşmələrin mənalarını müəyyənləşdirin.
göz verib işıq verməmək | gözü kəlləsin əçıxmaq | gözü yolda qalmaq
gözünün acısını almaq | göz qoymaq | gözünün suyunu axıtmaq
təəccüblənmək, gözləmək, mürgüləmək, incitmək, nəzarət etmək, ağlamaq

| ç |  | Cümlələrdə frazeoloji birləşmələri müəyyənləşdirin. 1. Dəridən-qabıqdan çıxırıq ki, nənəm bizi tərifləsin. 2. İcazəsiz getməz, gözünün odunu alıblar. 3. Samir dostunu bikar görəndə cin atına mindi. 4. İtin zəncirdən açılıb evə girməsi bir göz qırpımında baş verdi. 5. Xəstə bir aydır ki, yemir-içmir, bir dəri, bir sümük qalıb. Həmin frazeoloji birləşmələri məsdər formasında yazıb qarşısında mənasını bir sözlə qeyd edin.
Nümunə | Dəridən-qabıqdan çıxmaq - çalışıb-vuruşmaq