| Əvəzliyin məna növləri

4 | a |  | Nöqtələrin yerinə uyğun şəxs əvəzlikləri əlavə edib cümlələri oxuyun. Seçiminizi əsaslandırın. 1. ... istirahət günü dostlarımla görüşəcəyəm. 2. Tədbirdə ... də iştirak etməliyik. 3. ... bu barədə nə düşünürsünüz?

| b |  | Aşağıdakı cümlələrə hansı şəxs əvəzliklərini əlavə etmək olar? 1. Yadda saxla, qalib gəlməməyimiz heç də həmişə uğursuzluq deyil. 2. Qaçış sürətimi bilmək istəyirsən? 3. Yarışda neçənci yer tutmağımın heç bir fərqi yoxdur. 4. Bütün gücünüzü ortaya qoysanız, sonda uğur qazanacağıq. 5. Həqiqətən, qələbə üçün əlindən gələni etməyə çalışırdı

| c |  | İşarə əvəzliklərini seçin, onların nəyə işarə etdiyini müəyyənləşdirin. 1. a. Keçən həftə kitabxanamızda tanınmış yazıçı ilə görüş oldu. b. Son dövrdə belə tədbirlər tez-tez keçirilir. 2. a. Va sinfində oxuyan uşaqların çoxu dərslərindən əla qiymətlər alır. b. O sinfin şagirdləri çalışqan və bacarıqlıdırlar. 3. a. Mükafat alanların siyahısında mənim də adım var. b. Atam bu xəbəri eşidəndə çox sevinəcək.

| ç |  | Fərqləndirilmiş sözlərin əvəzinə sual əvəzliyi işlətməklə sual cümlələri yaradın. 1. Onlar bizi şənliyə dəvət etmək istəyirlər. 2. Qatar bir azdan yola düşür. 3. İkinci sırada boş yer var. 4. Yarışda məşhur idmançılar iştirak edəcəklər. 5. Sinfimizə yeni şagird gəldi. 6. Rəşad yaxşı dostdur. 7. Kitab bilik mənbəyidir.

| d |  | Hansı cümlədə dəqiq bilinməyən, qeyri-müəyyən şəxs haqqında danışılır? 1. Dünən o, məktəbin divarına elan vurub. 2. Dünən birisi məktəbin divarına elan vurub.