3-cü fəsil | Oxu (bədii mətn)

| QADIN SƏYYAHLAR

1 | a |  | Böyüyəndə hansı peşəyə yiyələnmək istərdiniz? • Bu haqda sinifdə sorğu keçirin. • Sorğunun nəticələri əsasında diaqram qurun. • Diaqramda oğlan və qızların seçimini ayrıca göstərin.

| b |  | Bəzən peşə seçimindən söhbət düşəndə "kişi peşəsi", "qadın peşəsi" ifadələri işlədilir. Buna münasibətinizi bildirin.

2 | a |  | Mətnin adını oxuyun. İllüstrasiyalara baxın. Sizcə, mətndə söhbət hansı mərcdən gedir?
Bir mərcin tarixçəsi Boston restoranlarının birində iki dost süfrə arxasında söhbət edirdi. Onlar adaş idilər: velosiped zavodunun direktoru Albert Poup və həkim Albert Rider. Dostlar arasında başlanan mübahisə get-gedə qızışırdı. Mister Poup dostu ilə razılaşmırdı: - Mister Rider, məncə, siz qadınların əqli və fiziki imkanlarını düzgün |
qiymətləndirmirsiniz. Müasir qadınlar cəmiyyətdə kifayət qədər fəaldırlar. Baxın, kişilər kimi onlarda artıq velosiped sürürlər,hətta öz velosiped klublarını yaradıblar. - Əzizim, onlar velosiped sürə bilərlər. Ancaq deyin görüm, hansı qadın Stivensin rekordunu təkrarlaya bilər? On min dollardan mərc gəlirəm ki, heç bir qadın velosipedlə dünya ətrafına dövrə vura bilməz. - Stivensin rekordundan 10 il keçib. Zəmanə dəyişib... Bilirsiniz, mən bir qadın tanıyıram. Məncə, o sizin mərcinizi qəbul edər. Albert Poup tanışı Enni Koeni nəzərdə tuturdu. 24 yaşlı bu xanım qəzetdə reklam şöbəsində çalışırdı. Poup istehsal etdiyi velosipedlərin reklamını həmin qəzetdə verirdi. Ona görə də Enni ilə tez-tez ünsiyyətdə olurdu. Miss Koenin işgüzarlığı, insanları inandırmaq və məqsədinə çatmaq bacarığı Poupu heyran edirdi. Növbəti gün Poup Enni ilə görüşüb onu məsələdən agah etdi. Gənc qadın əvvəlcə bu təklifi təəccüblə qarşıladı: - Siz zarafat edirsiniz? Mən heç velosiped sürməyi də bacarmıram. Özü də, üç uşaq anasıyam. Yox, yox, bu iş mənlik deyil... - Miss Koen, yaxşı fikirləşin, söhbət on min dollardan gedir. Enni üçün bu, fantastik məbləğ idi. Mərci udsaydı, bu pula yeni ev alar, uşaqlarını yaxşı məktəbə qoyardı. Bir də ki, dünya səyahətinə çıxmaq çox cəlbedici fikir idi.