4-cü fəsil |

| Cığır açan qadınlar

1 | a |  | Va sinfinin hazırladığı divar qəzeti ilə tanış olun və tapşırıqları yerinə yetirin.

Azərbaycan ziyalıları...
Firidun bəy və Badisəba xanım

| Badisəba xanım Azərbaycanın görkəmli maarifçi qadınlarından biridir. O, böyük ziyalı Firidun bəy Köçərlinin həyat yoldaşı olub. Badisəba xanım yüzlərlə kimsəsiz uşağın böyüməsində və təhsil almasında əvəzsiz xidmətlər göstərib.
Günlərin birində Badisəba xanım və Firidun bəy Ağstafadan Qazaxa qayıdırdılar. Onlar addımbaşı ac-yalavac, kimsəsiz uşaqlarla rastlaşırdılar. Badisəba xanım nəvazişlə bir neçə uşağın saçını sığallayır, adını xəbər alır. Məlum olur ki, uşaqların çoxu valideyn himayəsindən məhrum, yurdsuz-yuvasız uşaqlardır. Badisəba xanım üzünü həyat yoldaşına tutub deyir: |  | - Ay Firidun, başqa ölkələrdə kimsəsiz uşaqlara sığınacaq yerləri açırlar. Gəl biz də bir xeyirxah iş görək, məktəb açaq. Uşaqları yığmaq mənim boynuma, bina tapmaq isə sənin. Razılaşırlar. Firidun bəy məktəb üçün çətinliklə də olsa, Qazaxda ikiotaqlı mənzil alır. Badisəba xanım mənzil üçün atasıgildən bir-iki xalı-xalça, qabqacaq gətizdirir. Qısa müddətdə uşaqlara pal-paltar, yorğan-döşək tədarükü görür. Beləliklə, 1918-ci ildə Azərbaycanda ilk uşaq evi yaranır. Badisəba xanım uşaqlara doğma övladı kimi qayğı göstərir, onların təhsili ilə şəxsən özü məşğul olurdu. Uşaqlar isə bu mehriban qadına “ana” deyə müraciət edirdilər.

Cığır açan qadınlar

Leyla Məmmədbəyova (1909-1989) Şərqin ilk qadın təyyarəçisi | Ağabacı Rzayeva (1912-1975) Şərqdə peşəkar musiqi təhsili almış ilk qadın-bəstəkar | Şövkət Məmmədova (1897-1981) Azərbaycanı ilk peşəkar qadın müğənnisi | Qəmər Almaszadə (1915-2006) Şərqin ilk qadın baletmeysteri

Qəzetin yaradıcı heyəti:
Redaktor: Samir Cəfərov
Dizayner: Lalə Kazımlı
Müxbirlər: Ayxan Əliyev, Nigar Qurbanova