Oxu • Söz ehtiyatı

Görkəmli Azərbaycan maarifçisi Həsən bəy Zərdabi məktəbin nizamnaməsini hazırladı. Lakin məktəbdə dərs deyəcək qadın müəllimlər tapmaq müşkül məsələ idi. Tiflisdə və Rusiyada qızlar məktəbində təhsil almış bir neçə azərbaycanlı müəllimin Azərbaycana gəlməsinə şərait yaradıldı. Məktəbin müdiri vəzifəsi Həsən bəyin həyat yoldaşı Hənifə xanım Məlikovaya həvalə edildi. O da vaxtilə Tiflisdə qızlar gimnaziyasını bitirmiş, öz evində məktəb açıb kənd uşaqlarına dərs demişdi. Əsas çətinlik isə bu məktəbdə dərs alacaq |

şagirdləri toplamaq idi. Maarifçi ziyalılar qapı - qapı gəzib şagird toplayırdılar. Onların sözlərinə inanan camaat öz qızlarının təhsil almasına razılıq verirdi. Bir neçə il davam edən mübarizə nəticəsində, nəhayət, 1901-ci ildə Şərqdə ilk dünyəvi qızlar məktəbi fəaliyyətə başladı. Əvvəllər 4 illik, sonra isə 6 illik oldu. Burada hesab, ana dili, rus dili, təbiətşünaslıq və s. fənlər tədris olunurdu. Həmçinin xor, rəqs və başqa dərnəklər var idi. Məktəbə ilk dəfə 58 nəfər qəbul edilmişdi. Sonralar bu say getdikcə artdı. | Söz boğçası • maarif • təbliğat • məzun • seminariya • nizamnamə • icarə • ruhani

Şagirdlərin sayı artdıqca müəllim çatışmazlığı yarandı. Odur ki qadın müəllimlərin hazırlanması məktəbin fəaliyyətində əsas istiqamətlərdən birinə çevrildi. Məktəbin nəzdində həm də müəllim hazırlığına başlandı. Məktəbin gələcəkdə seminariyaya çevrilməsi nəzərdə tutulsa da, təəsüf ki, 1918-ci ilin martın 31-də Bakıda baş vermiş soyqırımı hadisəsinə görə Qızlar məktəbi fəaliyyətini dayandırdı. Sonralar məktəbin məzunları Azərbaycanın müxtəlif yerlərində müəllimlik fəaliyyətinə başladılar, yeni məktəblərin açılması üçün təşəbbüskar oldular. Beləliklə, Azərbaycanda maarifçi xanımlar nəsli yetişdi.

| Söz ehtiyatı

b |  | "Söz boğçası"ndakı hansı sözlərin izahı aşağıda verilmişdir? • Hər hansı bir məktəbi (universitet, institut, kurs və s.) bitirmiş şəxs • Xalq arasında savad, bilik, mədəniyyət yaymaq üçün həyata keçirilən tədbirlər sistemi • Müəssisənin fəaliyyətini nizamlayan qaydalar toplusu

c |  | Lüğət vasitəsilə "seminariya" sözünün mənasını araşdırın və onun digər təhsil ocaqlarından fərqini müəyyən edin.