4-cü fəsil |

| Azərbaycan səyyahların gözü ilə

1 | a |  | Səyahət etdiyiniz yerlərdə diqqətinizi daha çox nələr cəlb edir?

| b |  | Kitabın üz qabığına baxın və annotasiyasını oxuyun. Aşağıdakı suallara cavab verin.
| Aleksandr Düma dünya şöhrətli fransız yazıçısıdır. O, "Qraf Monte Kristo" "Üç muşketyor", "Dəmir maskalı adam", "Qara zanbaq" kimi məşhur əsərlərin müəllifidir. Səyahət etməyi çox sevən A.Düma XIX əsrin ortalarında Azərbaycana gəlmiş, ərazimiz, tariximiz, xalqımız, adət-ənənələrimiz, tanınmış şəxsiyyətlərimiz haqqında öz təəssüratlarını qələmə almışdır. "Qafqaz səfəri" kitabına yazıçı-səyyahın yol qeydlərinin Azərbaycanla bağlı olan hissələri daxil edilmişdir. Görəsən, bu səyahət yazıçının yaddaşında hansı izləri qoymuşdur? Düma Azərbaycanı necə təsvir etmişdir?
1. Aleksandr Düma kimdir? 2. A.Düma hansı əsərlərin müəllifidir? 3. Annotasiyadakı hansı cümlələr sizdə kitabı mütaliə etmək istəyi yaratdı? 4. Sizcə, Azərbaycan xalqının hansı adət-ənənələri, yeməkləri əcnəbi səyyahın diqqətini cəlb edə bilər?

Qafqaz səfəri

1858-ci ilin ortalarından 1859-cu ilin əvvəllərinə kimi Rusiya və Qafqaza səyahət etmişəm. Səfər zamanı rəssam dostum Jan-Pyer Moyne məni müşayiət edirdi. Azərbaycanla ilk tanışlığımız Dərbənddən başladı. Dərbənddən sonra Qubaya getdik. Qubadan baxanda Qafqaz dağlarının ən uca zirvələri, həmçinin başıqarlı, əzəmətli Şahdağ zirvəsi açıq-aydın görünürdü. Şəhərdə 10 minə yaxın ailə yaşayır. Qubada ticarətin əsas hissəsini qadınların toxuduğu xalçala və mahir silah ustalarının hazırladıqları xəncərlər təşkil edir. Qubadan çıxıb Bakıya üz tutduq. Yol üstündə Sumqayıt adlanan bir yerdə tərəkəmə düşərgəsi ilə rastlaşdıq. Dincəlmək üçün fasilə vermək qərarına gəldik. İtlərin | Qafqaz paltarı geyinmiş Düma

hürüşməsi çoxdan bizim gəlişimizi düşərgədəkilərə xəbər vermişdi. Düşərgə əhli bizi gülərüzlə qarşıladı. Biz onlara müraciət etdik:

- Sizin yaxınlığınızda düşərgə sala bilərikmi?