Oxu • Söz ehtiyatı

...On dörd il sonra.

Hamı dağılışdı. Aygün anasının boynunu qucaqladı, ağarmış saçlarını sığalladı:

- Atamın yeri həmişə görünəcək. Özünü ələ al, ana. Həyatdır, nə etmək olar?! İstəyirsən, alboma baxaq, ikilikdə onu yad eləyək.

- Yaxşı olar. Atanın dolabındadır albom.

Aygün dolabdan albomu götürəndə gözü ala-bəzək torbaya sataşdı. Torba ona tanış gəldi.

- Ana, bu nə torbadır belə? Çox tanış gəlir.

- Hə, yadına düşmədi? Bilsəydin, bu torba sənin həyatını necə dəyişdirib, onu unutmazdın.

Aygün uşaqlıq xatirələrini beynində canlandırmağa çalışdı:

- Dayan, dayan... Nə isə yadıma düşür... Qırmızı şar, mavi şar... - deyib torbanı açaraq üzüaşağı çevirdi. Divanın üstünə səkkiz qırmızı şar düşdü.

- Aaaa... Axı torbada dörd mavi şar da olmalı idi... Atam mənə göstərmişdi... Ana torbanı çevirərək içindəki balaca zənciri açdı, oradan mavi şarları çıxardı: - Bu oyunu səninlə oynamaq üçün o, bir ay çalışmışdı. Xüsusi torba tikdirmişdi. Bir fokusçu tanışı ilə xeyli məşq etmişdi. Eh, ay qızım, sənin atan elə-belə adam deyildi... Aygün mavi, qırmızı şarları ovcuna aldı. Anası göz yaşlarını görməsin deyə üzünü yana çevirdi... Rafiq Ələkbəroğlu |

| Söz ehtiyatı

| b |  | "Söz boğçası"ndan nöqtələrin yerinə uyğun gələn sözü seçin. 1. Meşədən gələn ... səslər insanı vahiməyə salırdı. 2. Yarışın sonuna beş dəqiqə qalmış hesabı bərabərləşdirmək ... məsələ idi. 3. ... iştirakçıları fasiləyə çıxdılar. 4. Belə ... etmək olardı ki, sabahkı sərgi də maraqla qarşılanacaq.

| c |  | "Xof" sözü ilə yaxınmənalı olan sözləri müəyyən edin. 1. vahimə; 2. heyrət; 3. qorxu; 4. hiddət; 5. dəhşət.

| ç |  | "Natamamlıq kompleksinə qalib gəlmək" ifadəsini necə başa düşürsünüz?