Dil qaydaları

Yadda saxla | Qeyri-müəyyən əvəzliklər

Qeyri-müəyyən varlıqları bildirən əvəzliklərə qeyri-müəyyən əvəzliklər deyilir.
Qeyri-müəyyən əvəzliklər kim? nə? suallarına cavab verir.
Kimsə qapını döyür.
Hamı bu fikirlə razılaşdı.
Tərkibində heç sözü olan və inkar mənası ifadə edən əvəzliklər də qeyri-müəyyən əvəzlik sayılır:
Onun təklifini heç kim dəstəkləmədi.

e |  | Nöqtələrin yerinə uyğun qeyri-müəyyən əvəzliklər işlətməklə cümlələri oxuyun. biri, heç nə, kimi, heç kəs 1. O ... başa düşməmişdi. 2. ... bilmədi ki, bu sözləri kim deyib. 3. ... mənim sualıma cavab versin. 4. ... kitab oxuyur,... televizora baxırdı.

ə |  | Cümlələrdən birində fərqləndirilmiş söz hansı? sualına cavab verir: 1. Hər otaqda təzə mebel vardı. 2. Hərə bir tərəfdə oturub dərs oxuyurdu.

Yadda saxla | Təyini əvəzliklər

Cümlədə ismə aid olub onu ümumi şəkildə təyin edən əvəzliklərə təyini əvəzliklər deyilir. Təyini əvəzliklər bunlardır: öz, hər, bütün, filan.
Təyini əvəzliklər necə? hansı? suallarına cavab verir.
Mən hər gün tezdən dururam.
Biz bütün dərslərə yaxşı hazırlaşmalıyıq.
Öz təyini əvəzliyindən sonra gələn söz həmişə mənsubiyyət şəkilçisi qəbul edir:
Meyvələri öz bağımızdan dərmişəm.

f |  | Hansı cümlədə təyini əvəzlik işlənmişdir? a. Kitabxanaya nə vaxt gedək? b. Bu yerlərin təbiəti gözəldir. c. Hər kəs öz arşını ilə ölçür. d. Onlar evə gec qayıtdılar. e. İçəridə kimsə var.