Söz ehtiyatı

- Bağışlayın, siz Enni Londonderrisiniz?

- Bəli. Bəs siz...

- Mənim adım Maykldır. "Sterlinq" velosiped zavodunu təmsil edirəm. Bizim sizə işgüzar təklifimiz var. İstərdik ki, səyahətinizə "Sterlinq" markasından olan velosipedlə davam edəsiniz. Şirkətimiz istədiyiniz modeli sizə hədiyyə etməyə hazırdır. Yolboyu velosipedlərimizi reklam etsəniz, əlavə olaraq 500 dollar ödəyə bilərik.

Sonra oğlan uzun-uzadı "Sterlinq" kompaniyasının velosipedlərini tərifləməyə başladı. Amma Enni artıq onu eşitmirdi. Onun sevincdən başı hərlənirdi.

"Sterlinq"lə müqavilə bağlayıb pulunu alan kimi Enni kişi geyimləri satılan mağazaya getdi...

Ertəsi gün bütün qəzetlərdə kişi geyimində velosiped sürən Enninin şəkli dərc olundu. Ona heyran olanlar da var idi, qınayanlar da. Ətrafında yaranan səs-küy Ennini daha da məşhurlaşdırırdı. Şəhərlərdə insanlar yolboyu düzülüb onu qarşılayırdılar. Hətta məşhur adamlar onunla şəkil çəkdirmək, avtoqraf almaq üçün qaldığı hotelə gəlir, görüş üçün növbəyə dururdular. Müxtəlif şirkətlər reklam olunmaq üçün Enni ilə müqavilə bağlamağa can atırdı. Səyahəti boyu o, 60-dan çox reklam müqaviləsi bağladı. Bununla da yol xərcliyi və əlavə 5000 dollar qazandı. |

***

- Mister Rider, miss Londonderri qəbul otağında sizi gözləyir. - Deyin, gəlsin. Enni qıvraq addımlarla içəri daxil olub soyuq tərzdə salamlaşdı. Əlindəki qovluğu masanın üstə qoyub açdı. Müxtəlif ölkələrdə Amerika səfirliklərindən alınmış şəhadətnamələri masanın üstünə düzdü. - Buna ehtiyac yoxdur. Mən sizin səyahəti qəzetlər vasitəsilə izləyirdim. Bunu deyib Albert Rider otağın küncündəki seyfə tərəf yönəldi. | Söz boğçası • adaş • müqavilə • şəhadətnamə • kampaniya • loqo • brend • revolver • seyf • kompaniya • nüsxə • reklam

Ülkər Nurullayeva

| Söz ehtiyatı

b |  | Nöqtələrin yerinə "Söz boğçası"ndan uyğun gələn sözü müəyyən edin. 1. Bu ad getdikcə məşhur idman geyim ... çevrilmişdi. 2. Köynəyinin üzərində çalışdığı şirkətin ... təsvir edilmişdi. 3. Rəsul doğum ... şirkətə təqdim etdi. 4. Rəqib komanda bu oyunda məşhur idman ayaqqabı brendini... edirdi.

c |  | Sözlərin izahını oxuyun. Hansı qaydaya əsasən bu sözlər eyni cür tələffüz olunur? kompaniya - şirkət; kampaniya - müəyyən məqsədlə keçirilən silsilə tədbirlər.