YAY TƏTİLİNİ SƏMƏRƏLİ KEÇİRƏK

MÜTALİƏ Yay tətili əyləncə, səyahət, macəralar dövrüdür. Ancaq macəra həyəcanını yaşamağın başqa bir yolu da var: MÜTALİƏ. Mütaliə etməklə siz zövqlə vaxt keçirmiş olursunuz. Eyni zamanda: • dünyagörüşünüz genişlənir; • söz ehtiyatınız zənginləşir; • dəyərlər haqqında fikirləriniz formalaşır; • oxuyub-anlama bacarığınız inkişaf edir; • təhlil və mühakimə bacarığınız təkmilləşir. Sizə macəra ədəbiyyatının ən gözəl nümunələrinin siyahısını təqdim edirik. Bu əsərlər elmi fantastika, detektiv və ya macəra janrında yazılıb. Onlardan bir çoxunun qəhrəmanları siz yaşda olan uşaqlardır. Bu kitabları kitabxanalardan, eləcə də kitab mağazalarından əldə edə bilərsiniz. Çalışın, oxuduğunuz hər bir kitab haqqında yaxınlarınızla söhbət edəsiniz. Əsərin qısa məzmununu danışın, yeni öyrəndiyiniz maraqlı məlumatları bölüşün, obrazların davranışı və xarakteri haqqında fikir yürüdün. Əminik ki, bu kitablarla yay tətiliniz daha maraqlı və səmərəli keçəcək. | MACƏRA ƏDƏBİYYATI 1. Mark Tven. Şahzadə və dilənçi 2. Mark Tven. Tom Soyerin macəraları 3. Frensis Eliza Börnet. Balaca Sara 4. Maqsud İbrahimbəyov. Bütün yaxşılıqlara ölüm 5. Robert Stevenson. Dəfinələr adası 6. Astrid Lindqren. Uzuncorab Peppi 7. Jül Vern. Kapitan Qrantın uşaqları 8. Jül Vern. 20000 lyö su altı ilə 9. Enid Blayton. Dəfinələr adasının sirri 10. Sevinc Nuruqızı. Melisa 11. Reyhan Yusifqızı. Aysu 12. Aleksandr Belyayev. Amfibiya adam 13. Herbert Uels. Görünməz adam 14. Çarlz Dikkens. Oliver Tvistin macəraları 15. Eleanor Porter. Sadəcə, David 16. Edit Nesbit. Amuletin tarixçəsi 17. Daniel Defo. Robinzon Kruzo 18. Konan Doyl. Baskervillərin iti 19. Vilhelm Hauf. Karvan 20. Conatan Svift. Qulliverin səyahətləri