Yazı

2 | a |  | Tanış olduğunuz mövzu ilə bağlı daha nələri bilmək istərdiniz? • Suallarınızı dəftərinizdə qeyd edin. • Həmin suallar əsasında təbiət və fiziki tərbiyə fənləri üzrə müəllimlərinizlə "İdman və sağlamlıq" mövzusunda mətbuat konfransı keçirin. | Qlossari Mətbuat konfransı - hər hansı mövzu ilə bağlı məlumat vermək üçün müvafiq sahə üzrə mütəxəssisin jurnalistlərlə görüşü.

|  |  | Təlimat Mətbuat konfransım necə təşkil etməli? • Müəllimlərinizdən xahiş edin ki, konfrans üçün 15-20 dəqiqə vaxt ayırsınlar. Konfransın mövzusu haqqında onlara məlumat verin. • Konfransı aparmaq üçün aranızdan birini aparıcı təyin edin. • Sualları aranızda bölüşün. Konfransın təqribi ssenarisini tərtib edin. • Hər bir sualınıza "ayaq verin": sualdan əvvəl mövzu ilə bağlı ümumi fikir bildirin. Məsələn: "Biz öyrənmişik ki, idmanın bütün bədən orqanları üçün faydası var. Bəs hansı idman hərəkətləri sümük-əzələ sistemini daha çox inkişaf etdirir?" • Mətbuat konfransının videosunu çəkin.

| b |  | Mətndən əldə etdiyiniz məlumatları və konfransın materiallarını ümumiləşdirib mövzu üzrə təqdimatlar keçirin.

| Yazı

3 | a |  | Təlimata uyğun olaraq "İdman və sağlamlıq" mövzusunda poster (plakat) hazırlayın. 1. Təbliğ etmək istədiyiniz ideyanı dəqiq müəyyən edin. 2. Həmin ideyanı yığcam ifadə edən şüar fikirləşin. (Bu cümlə 5 sözdən artıq olmamalıdır.) 3. İdeyanı açıqlayan 4-5 söz birləşməsi yazın. 4. Şüar və açıqlamalar üçün cəlbedici şrift seçin. 5. Posterin ideyasına uyğun şəkil(lər) tapın və ya çəkin. 6. Posterinizin məzmununu və dizaynını müzakirə edin. Qlossari Poster - reklam, təbliğat məqsədilə tərtib olunmuş plakat. Təbliğat - bir ideyanı insanlar arasında yayma, çağırış etmə. Şrift - müəyyən ölçü və biçimdə olan hərflər. Dizayn - mətn və şəkillərin səhifədə yüksək zövqlə yerləşdirilməsi, bədii tərtibat.