Dil qaydaları

d |  | Hansı? sualına cavab verən ismi müəyyən edin. a. məktəbdən gələndə b. bürünc medal c. yaşıl şar d. gülün ətri

Yadda saxla | Sifətləşmə

Bəzi isimlər söz birləşməsi və cümlə daxilində varlığın əlamətini ifadə edə bilir. Buna ismin sifətləşməsi deyilir. Məsələn: daş (necə?) hasar, yun (necə?) corab, dəri (necə?) çanta) və s.
Belə sözlər sifətin sualına cavab versə də, isim hesab olunur.

e |  | Verilmiş cümlələrdə hansı sözlər sifətləşib? 1. Bu qızıl saatdan cəmi 50 ədəd istehsal olunub. 2. Ev uca daş hasarla əhatə olunmuşdur. 3. Muzeydə qədim dövrlərə aid gümüş bilərzik vardı. 4. Bu zavodda beton konstruksiyalar hazırlanır.

a |  | Aşağıdakı isimləri cümlələrdə elə işlədin ki, a) necə? və ya hansı? sualına cavab versin; b) nə? sualına cavab versin. ipək, taxta, dəmir, polad
Nümunə | a) Köynək pambıq parçadan tikilmişdi, b) Axşama qədər xeyli pambıq yığdıq.

f |  | Göy rənglə verilmiş sözləri Kerrol diaqramının müvafiq xanaları ilə uyğunlaşdırın.
1. buz heykəl 2. qümrah uşaq 3. büllur güldan 4. kitab səhifəsi | 5. qoca nəsihəti 6. bənövşəyi köynək 7. pəncərə şüşəsi 8. soyuğun təsiri
| isim | sifət
Kim? nə? sualına cavab verir. |  |
Necə? hansı? sualına cavab verir. |  |