Dil qaydaları

| Toplu isimlər

6 | a |  | Cümlələrin tərkibindəki isimləri seçin. Onların tək və ya cəmdə işləndiyini müəyyən edin. 1. Şagirdlər tapşırıqları yerinə yetirdilər. 2. Ağacın yarpaqları yamyaşıl idi. 3. Çəmənlikdə kəpənəklər, xallı böcəklər uçuşurdular. 4. Otağa dolan sərin meh xoş ovqat yaradırdı.

| b |  | Hansı isimlər cəm şəkilçisi qəbul edə bilmir? şagird, müəllimlik, xəyal, riyaziyyat, hekayə, hərf, usta, yarpaq, həkimlik, qaymaq, ot, sədaqət, mətn, səadət, məsuliyyət, dağ, yol, ağac

| c |  | Verilmiş cümlələrdə hansı isimlər cəm şəkilçisi qəbul etməsə də, çoxluq bildirir? 1. İlxıda bir-birindən gözəl atlar var idi. 2. Çoban sürünü yaylağa apardı. 3. El bir olsa, dağ oynadar yerindən. 4. Düşmən qoşunu geri çəkilməyə başladı.

Yadda saxla |

Elə isimlər var ki, cəm şəkilçisi (-lar, -lər) qəbul etmədən çoxluq bildirir.
Məsələn: camaat (insanların çoxluğu), ordu (hərbçilərin çoxluğu) və s.
Belə isimlər toplu isim adlanır. Toplu isimlərə də cəm şəkilçisi artırmaq olar:
xalqlar, dəstələr. "Camaat" və "əhali" sözləri cəm şəkilçisi qəbul etmir.

| ç |  | Cərgələrdəki toplu ismi müəyyən edin.
1. a. kitab 2. a. əhali 3. a. qələm | b. şagird b. usta b. dibçək | c. xalq c. mahnı c. meşə | d. çanta d. həkim d. naxır

| d |  | Uyğunluğu müəyyən edin.
1 inək 2 qarışqa 3 qoyun 4 at | a ilxı b sürü c naxır ç koloniya