Oxuyub-qavrama

| b |  | Mətnə istinad etməklə cümlələri tamamlayın. 1. Akulalar qan iyini çox tez hiss edirlər, ona görə də Ben ... . 2. Ben huşunu itirməkdən çox qorxurdu, çünki ... . Tamamladığınız cümlələrin tərkib hissələri arasındakı məna əlaqəsini müəyyən edin. a) Səbəb - nəticə b) Nəticə - səbəb

| c |  | Mətndə yaralanmış Ben oğluna deyir: - Devi, qolumu yuxarıdan sarı... Möhkəm sıx. Bir az da... Afərin! Əlavə bilgilərinizdən istifadə edərək atanın sözlərini izah edin.

| ç |  | Sizcə, nə üçün müəllif əsərini "Sonuncu düym" adlandırıb? Bu əsəri yazmaqla müəllif oxucuya hansı fikri çatdırmaq istəyib?

| d |  | Mətndə altından xətt çəkilmiş hansı cümlə əsərin epiqrafı ola bilər?

| e |  | Aşağıdakı aforizmləri mətnin məzmunu və ideyası ilə əlaqələndirərək şərh edin. 1. Bizim şəxsiyyətimiz bağçadırsa, iradə onun bağbanıdır. (Vilyam Şekspir) 2. Ən böyük qələbə ümidsizlik üzərində qələbədir. (Bernanos)

3 | a |  | Bəzən insan çətin məqsədə çatmaq üçün bütün iradə və əzmini səfərbər edir, lakin yenə də uğur əldə edə bilmir. Belə insanla qarşılaşsaydınız, ona nə deyərdiniz? ƏZMKAR ALPİNİST
Yeni Zelandiyada doğulmuş Edmund Hillari uşaq yaşlarından alpinizmə həvəs göstərirdi. Onun ən böyük arzusu dünyanın ən uca zirvəsi olan Everesti fəth etmək idi. Nəhayət, 1952-ci ildə o buna cəhd etdi, lakin cəhdi uğursuzluqla nəticələndi. Bu cəhddən bir neçə həftə sonra Hillari İngiltərə məktəblərindən birinə, şagirdlərlə görüşə dəvət olunmuşdu. Bu görüşü zamanı Hillari şagirdlərə demişdi: |
- Mənə qalib gəldiyi üçün Everest gözümdə böyüdü. Amma o da bir şeyi yaxşı yadında saxlamalıdır: indi içimdəki əzm daha da artıb. Heç bir məğlubiyyət məni hədəfimdən yayındıra bilməz. Sonra əzmkar alpinist Everest dağının məktəb divarından asılmış şəklinə baxaraq ona meydan oxumuşdu: - Ey Everest! Mənə ilk cəhdimdə qalib gəldin, amma səninlə mübarizəm bitməyib. Gözlə məni, yenə gələcəyəm və bu dəfə sən ayaqlarımın altında olacaqsan. Bu çıxışından bir il sonra - 1953-cü il mayın 29-u saat 11:15-də Edmund Hillari indiyə kimi zirvəsini heç kimin görmədiyi Everestin ən uca nöqtəsində dayanmışdı.