3-cü fəsil |

| Elektron ünvanım olsaydı...

1 | a |  | Bir çox amerikalı gənclər kimi, qaradərili Coninin də ən böyük arzusu biznesmen olmaq, cəmiyyətdə nüfuz qazanmaq idi. Onun idealı dünyanın ən varlı adamı sayılan Bili Geyts idi. Eşitmişdi ki, bu şəxs universitet təhsilini yarımçıq qoymuş və kompüter texnologiyalarının istehsalı ilə məşğul olan "Maykrosoft" (Microsoft) şirkətini yaratmış, az müddətdə milyarder olmuşdu.
Coni də imkansızlıq ucbatından mükəmməl təhsil ala bilməmişdi. Bəlkə də, Bili Geytsə marağı bununla bağlı idi. Bir gün qəzetdə oxudu ki, "Maykrosoft" şirkətinə süpürgəçi tələb olunur. Coni özü haqqında məlumat vermək üçün tərcümeyi-halını, işə qəbul olunmaq haqqında xahiş ərizəsini yazdı. Daha sonra yubanmadan bütün lazımı sənədləri toplayaraq şirkətin ofisinə müraciət etdi. Namizədlər arasında keçirilən müsabiqədən sonra onu işə qəbul etdilər. Coninin sevincinin həddi-hüdudu yox idi. Onun özünəinamı çox böyük idi. O bilirdi ki, süpürgəçi vəzifəsində çox qalmayacaq. Xəyallarında düşünürdü ki, bir gün şirkətin dəhlizində Bili Geytslə qarşılaşacaq. | Söz boğçası • ideal • kadr • ərizə • prinsip • təqdirdə • konstruktor • mülkiyyət • sığorta • model
Ola bilməz ki, böyük biznesmen ondakı fərasəti duymasın. O, Coniyə daha məsuliyyətli işlər tapşıracaq və sonra... Günlərin bir günü bu gənc Bili Geytsin sağ əli olacaq. Lakin birdən-birə şirin xəyallar puç oldu. Kadrlar şöbəsində işləyən qız Coninin şəxsi anketini doldurmaq üçün ondan elektron poçt ünvanını soruşdu. Coni utana-utana dedi: - Mən hələ kompüter almamışam. Ona görə də elektron ünvan açmamışam. Qız təəccüblə ona baxıb soyuqqanlı tərzdə dedi: - Bağışlayın, şirkətimizin prinsiplərinə görə, elektron ünvanı olmayanı işə götürə bilmərik...
| Qlossari Tərcümeyi-hal - bir şəxsin həyatı haqqında məlumatlardan ibarət yazı növü; bioqrafiya.
Coni başını aşağı salıb küçə ilə gedirdi. İndi o, "Maykrosoft"a da, Bili Geytsə də nifrət edirdi: "Mən sizə kim olduğumu göstərərəm. Siz məni işə götürmədiyinizə peşman olacaqsınız".