Söz ehtiyatı

| Sultan Əbu Səid ilk dəfə qadın elçi ilə üz-üzə dayanmışdı. Nə edəcəyini bilmirdi. Kişi elçi olsaydı, əyilib yeri, yaxud onun ətəyini öpməliydi. Bu isə qadındır, anadır... - Xoş gəlmisən. Məni bir sirdən agah elə. Fateh Sultan Mehmed səni necə qarşılamışdı? - Necə lazımdır. Anası kimi əlimdən öpdü. Özümə də "ana" dedi. - Xatunların elçi getməyi sizinlə başlayıb. O necə qarşılayıbsa, biz də elə etməliyik deyib Sara xatunun əlindən öpdü: - Buyur, əyləş, ana... Sara xatun alçaq, lakin hamının eşidə biləcəyi bir səslə qətiyyətlə danışmağa başladı. O, Əmir Teymur zamanından aralarındakı münasibətləri xatırladıb dostluq əlaqələrinin qalmasını arzu etdi.

Əbu Səid çiynini çəkdi. Deyəsən, razılaşmağa hazır idi:

- Babaların dostluğu naminə mən Həsənlə vuruşmaqdan vaz keçirəm. Ancaq baba ruhu əziz olur. ƏmirTeymur həmişə qışı Qarabağda keçirərdi. Mən də bu qışı Qarabağda keçirmək istəyirəm.

Sara xatun ürəyinin dərinliyində bu danışıqdan razı qaldı. Ölümün pəncəsindən qurtardılar. Oğlu sağ-salamat idi. Azacıq qoşunları da qırılmayacaqdı. Demək, heç olmasa, fürsət gözləməyə ümid var.

Fərman Kərimzadənin "Xudafərin körpüsü" əsərindən

| Söz ehtiyatı

b |  | Verilmiş sözləri kök və şəkilçiyə ayırın. Sözün izahını oxuyun və şəkilçinin sözə qazandırdığı mənanı təxmin edin.
ordugah | Qoşunların müvəqqəti mənzil saldıqları yer
iqamətgah | Dövlət başçısının, habelə yüksək vəzifə sahibi olan şəxslərin sakin olduqları yer

c |  | "Ordugah" sözünün mənasından çıxış edərək verilmiş sözləri izah edin. nişangah, söhbətgah, qərargah, qurbangah

ç |  | "Zireh" sözünün izahlarını oxuyun. Mətndə bu söz hansı mənada işlənmişdir? 1. Bəzi heyvanların (tısbağa, timsah və b.) bədənini örtən bərk qabıq. 2. Hərbi gəmilərdə, tanklarda və s.-də xüsusi polad laylardan ibarət qoruyucu örtük. 3. Ox və s. silahlardan qorunmaq üçün döyüşçülərin üstdən geydikləri hərbi geyim.