Oxu • Yazı

| Məktəbimizin zəngin kitabxanası var idi. Burada xarici şair və yazıçıların əsərləri də toplanmışdı. Kitabxanamızda digər elmi vəsaitlər, heyvanların şəkilləri, müxtəlif coğrafi, zooloji, anatomik atlaslar, müqəvva və quşlar var idi. Bunların hamısı Hacının səyləri nəticəsində toplanılmış və onun iştirakı ilə əldə olunmuşdu. Hacı tez-tez məktəbə gələr və nəsihətlə bizə deyərdi: "Oxuyun, qızlarım, xalqa savadlı analar lazımdır". Məzun T.Həşimova

| Hacı ruhaniləri öz yanına dəvət etdi və qız məktəbini açmaq niyyətini bildirdi. Ruhanilər bunu kəskin narazılıqla qarşıladılar. Hətta Hacının evini yandırmağa cəhd edənlər də oldu. Bundan sonra Hacı Molla Mirzə Məhəmməd oğlunu öz yanına çağırdı. Ona böyük miqdarda pul verib müsəlman ruhani başçılarının yanına göndərdi ki, onlar qadınların elm öyrənməsinə icazə verildiyini təsdiqləsinlər. Hacı təkrarən ruhaniləri öz yanına dəvət etdi. Bütün molla və axundlara nüfuzlu din xadimlərinin yazılı razılığı olan zərfləri göstərdi. Sonra Hacı camaatı Təzəpir məscidinə yığdı və onların qarşısında çıxış etdi. O, açdırdığı qız məktəbinə öz övladlarını göndərməyi xalqdan xahiş edirdi... Xalq artisti Sidqi Ruhulla

| Yazı

3 | a |  | "Qızların təhsil alması vacibdir" mövzusunda mühakimə xarakterli esse yazın. Aldığınız məlumatlardan və aşağıdakı aforizmlərdən istifadə edin.

| Mirzə Fətəli Axundzadə Elmin faydası o zaman olur ki, bütün camaat qadınlı-kişili elm oxumuş olsun.
| Mirzə Ələkbər Sabir Elmli ananın övladı kamil olar.

| Həsən bəy Zərdabi Hər bir xalqın xoşbəxtliyi və ya bədbəxtliyi uşaqların tərbiyəsinin necə qoyulmasından asılıdır.
| Cəlil Məmmədquluzadə Kim öz millətini sevirsə, onun parlaq gələcəyini arzu edirsə, o qadınların təlim və tərbiyəsinə çalışmalıdır.