Ümumiləşdirici tapşırıqlar
1-3-cü tapşırıqlar aşağıdakı mətnlə bağlıdır.

VİTAMİNLƏR VƏ QİDALANMA Hər bir qidanın tərkibində bədənimizin ehtiyac duyduğu fərqli vitaminlər var. Vitaminlər orqanizmdə toxumaların yenilənməsinə, böyüməsinə kömək edir. "Vitamin" sözü latın mənşəli vita (həyat) və amin (maddə adı) sözlərinin birləşməsindən yaranmışdır. Vitaminlər latın əlifbasının hərfləri ilə (A, B, C, D və s.) işarə edilir. Vitaminlər təbii və süni olur. Təbii vitaminlər təbiətdən alınan qidalarda - ət, süd, bitki məhsullarında, süni vitaminlər isə |

dərmanlarda olur. Təbii qidaların hərəsi müəyyən birvitaminlə daha zəngindir.

Bəzi vitaminlər temperatura və işığa həssasdır. Məsələn, tərəvəzləri sərin yerdə saxlamaq lazımdır ki, tərkibindəki vitaminlər məhv olmasın.

Hər bir vitaminin insan sağlamlığı üçün müəyyən faydası var. Məsələn, A vitamini görmə üçün vacibdir, B vitamini ürəyin yaxşı işləməsinə kömək edir, D vitamini sümükləri möhkəmləndirir. C vitamini isə orqanizmdə immuniteti gücləndirir, xəstəliklərin qarşısını alır.

İnsan kifayət qədər vitamin qəbul etmədikdə orqanizmin funksiyası pozulur. Amma onların həddindən artıq qəbulu da xəstəliklərə səbəb ola bilər.

İnternet materialları əsasında

1 |  | Mətndə hansı suala cavab yoxdur? a. Vitaminlərin insan orqanizmi üçün hansı faydaları var? b. Hansı vitamin insan üçün daha vacibdir? c. Təbii vitaminlər hansı qidalarda olur? d. "Vitamin" sözü hansı sözlərdən yaranmışdır?

2 |  | Mətndə A, B, C, D vitaminləri haqqında belə bir məlumat yoxdur: a. Latın əlifbasının hərfləri ilə işarə olunur. b. Hər biri insan orqanizmi üçün faydalıdır. c. C vitamini immuniteti gücləndirir. d. Portağal və limon C vitamini ilə zəngindir.