Dil qaydaları

e |  | Göy rəngli sözlərə mötərizədəki sözləri əlavə etməklə söz birləşmələri yaradın. uçuş (kosmosa, Londona) qurtaranda (söhbət, kino) • Göy rəngli sözlər söz birləşməsinin əvvəlində, yoxsa sonunda işlənir?
• Hər bir birləşmədə hansı söz: | a) əsas mənanı ifadə edir? b) mənanı konkretləşdirir?

Yadda saxla | Söz birləşməsinin əsas və asılı tərəfi

Söz birləşmələrinin iki tərəfi olur:
Söz birləşməsinin asılı tərəfi əsas sözdən əvvəl gəlir və onu müxtəlif cəhətdən izah edir. Asılı tərəf bir neçə sözdən ibarət ola bilər. Bu zaman məna daha da dəqiqləşir.
Məsələn: məktəbimizin beşinci sinif şagirdi.

ə |  | Söz birləşmələrinin asılı və əsas tərəfini müəyyən edin. Asılı tərəfini dəyişməklə yeni söz birləşmələri yaradın.
1. həyətin qapısı 2. yorğun görünən 3. vətənə məhəbbət | 4. qiymətli hədiyyə 5. babamdan yadigar 6. tar çalmaq | 7. qocaya hörmət 8. növbədə gözləyən 9. sərin hava

f |  | Verilmiş feillərə elə söz artırın ki, feil söz birləşməsinin əsas tərəfi olsun.
sevindirmək, hazırlamaq, köçürmək, oynamaq, yaşamaq, qayıtmaq, göndərmək, gözləmək | Nümunə | evdən qayıdanda

g |  | Cümlədəki söz birləşmələrini seçin. Asılı və əsas tərəfi müəyyənləşdirin.
Nümunə | Xarici qonaqlarla görüşdük.
1. Kəndə çatanda güclü yağış yağırdı. 2. Xarici qonaqlarla görüşdük. 3. Yaxınlıqdakı yeməkxanada yer yox idi. | 4. Cıdır düzündə Novruz tonqalı qalandı. 5. Birinci olmaq hamının arzusudur. 6. Bakı qədim şəhərdir.

ğ |  | Verilmiş söz birləşmələrinin tərəfləri arasına söz artırıb yazın. Bu zaman mənanın dəqiqləşdiyinə diqqət edin. ayın işığı, dənizin suyu, mənim müəllimim, məktubun çatması, paltarın keyfiyyəti, atamın pencəyi, vətənimin torpağı, toyda oynamaq, məktəbin həyəti