4-cü fəsil |

Sonuncu düym

Külək kiçik "Oster" təyyarəsini amansızcasına silkələyirdi. Amma Devi canını dişinə tutub səsini çıxarmırdı. Atasının "Qorxursan?" sualına oğlan asta səslə: "Bir azca", - deyə dilləndi.

- Qorxma, məni dinlə. Enmə zamanı təyyarədən yerə qədər məsafə altı düym olmalıdır. Nə az, nə çox, düz altı düym. Bir az yüksəkdən uçsan, enmə zamanı təyyarə yerə çırpılıb zədələnə bilər. Çox aşağıdan uçsan, kələ-kötür yerə düşüb çevrilə bilər, - deyə Ben oğluna izah etdi.

Bu da sonuncu düym! Ben mühərriki söndürdü, ayağını əyləcə basdı və təyyarə dayandı.

Köpəkbalığı körfəzi adlanan bu sularda akulalar çox olurdu. Ben burada teleşirkətin sifarişi ilə sualtı çəkilişlər aparırdı.

Devi ətrafa göz gəzdirdi. Qarşıda mavi dalğalı sulardan, arxada isə göz işlədikcə uzanan qumlu-çınqıllı təpəciklərdən başqa heç nə yox idi. Uşağı qorxu bürüdü: - Ata, bizim burada olduğumuzu kimsə bilir? - Heç kəs. - Bəs bizi tapa bilərlər? - Yox. Quru ilə bura yol yoxdur. Təyyarədən bizim balaca maşını çətin ki görsünlər. Mərcan riflərini görürsən? Bu riflərə görə heç bir qayıq sahilə yaxınlaşmaz. | Söz boğçası • düym • körfəz • mərcan • rif • akvalanq • aerodrom

Devinin qorxduğunu görən Ben uşağı sakitləşdirdi:

- Qorxma, suyun altında yarım saatdan artıq qalmaram.

1 | a |  | Ata ilə oğulun dialoqunu oxuduqdan sonra bu obrazlar haqqında fikirlərinizi və mətnin davamı ilə bağlı təxminlərinizi söyləyin.

Ben kürəyində akvalanq, bir əlinə kamera, o birinə təzə ət götürüb suya girdi. O, əti məftillə rifə bağladı ki, akulalar əti asanlıqla qopara bilməsinlər, özü isə təhlükəsiz yerə çəkilib gözləməyə başladı.

Akulalar at iyi hiss edən kimi gəldilər. Ben hər şeyi çəkə bildi: qabaqda gələn pələng- akulani, akulaların geniş açılmış qorxunc ağızlarını, əti qoparan iri dişlərini...